MOTOR blog » Opel se fokusira na reli sa modelom ADAM i novom Corsom Opel se fokusira na reli sa modelom ADAM i novom Corsom – MOTOR blog\nOpel ostaje lojalan svojoj dugoj i uspešnoj istoriji u moto-sportu. Nemački brend će se ponovo takmičiti na nacionalnim i međunarodnim reli takmičenjima tokom naredne sezone.\nU 2019. Opel Motorsport namerava da po peti put uzastopno pobedi na Evropskom juniorskom reli šampionatu za vozače do 27 godina starosti, koje je sada zvanično preimenovano u FIA ERC3 juniorsko prvenstvo. Jedan od automobila ADAM R2 sa 190 ks koji je uvršten u takmičenje od strane Opelovog tehnološkog partnera, Holzer Motorsporta, voziće Šveđanin Elias Lundberg (20), koji je sebi obezbedio mesto u ADAC Opel reli juniorskom timu tako što je pobedio na prošlogodišnjem ADAC Opel Rallye Cup-u. Drugim automobilom će upravljati Grégoire Munster iz Luksemburga (20), koji je završio kao drugi odmah iza Lundberga u prošlosezonskom takmičenju Rallye Cup, gde je imao tri pobede.\nSa 130 učesnika iz 18 zemalja, trofej najuspešnijeg evropskog brend relija nudi profesionalnu platformu za mlade vozače od 2013, na taj način pružajući šansu osmorici mladih talenata da se pridruže ADAC Opel reli juniorskom timu.\n,,Proizvodimo automobile već 120 godina i moto-sport je uvek formirao imidž Opela – i treba da ostane tako’’, rekao je izvršni direktor Opela, Mihael Lohšeler (Michael Lohscheller). ,,Dva aspekta su posebno bitna za nas – fascinacija tehnologijom i pristupačnost navijačima i kupcima. Promocija mladih vozača je takođe visoko na listi naših prioriteta. Kombinacija sa dugogodišnjom strukturom u PSA Motorsportu otvara mnoge dodatne mogućnosti za nas.’’\nZa sezonu 2021. Opel će razviti R2 automobil baziran na novoj Corsi za Evropski šampionat, kao i za međunarodna sportska takmičenja klijenata. Tehnički detalji Corse R2, koja bi trebalo da bude dostupna za privatne timove krajem 2020, biće naknadno objavljeni. Šesta generacija bestseler modela Corsa, koja stiže na tržište ove godine, biće osnova reli automobila.\nOpel će nastaviti da podržava ADAC Rallye Cup u 2019. sa Cup verzijom modela ADAM koja će razvijati 140 ks i sa atraktivnom ponudom delova za pobednika koji će mu koristiti u sledećoj sezoni. Opel će takođe učesnicima kupa ponuditi tehničke i logističke usluge na licu mesta kao i početni paket za nove takmičare.\nOpel se fokusira na reli sa modelom ADAM i novom Corsom was last modified: March 12th, 2019 by Goran Aničić\nSajamska ponuda za Dacia Sandero je krenula!


Dveri: Podrška Bošku Obradoviću iz Bora - Izazov\nBeta 17. februara 2017. 12:05\nPredsednički kandidat Srpskog pokreta Dveri, Boško Obradović, prilikom jučerašnje posete Boru ukazao je na apsurd da Bor koji se nalazi na dragocenim prirodnim resursima nije mesto u kome mladi ljudi žele da ostanu da žive, rade i stvaraju svoje porodice. Za proteklih 10 godina Bor je izgubio trećinu svog stanovništva što niko ne spominje u javnosti, saopštila je Informativna služba Srpskog pokreta Dveri\nNakon konferencije za medije ispred glavne kapije RTB-a, Boško Obradović je posetio vlašku porodicuMeilović koja je ostala na selu i bavi se poljoprivredom. Snažna porodica je osnovni preduslov za snažnu i prosperitetnu Srbiju u kojoj se sa zadovoljstvom živi i radi.\nU prepunoj sali Doma kulture u Boru, predsednički kandidat Dveri ukazao je prisutnima da Borani više nemaju razloga da se plaše bilo koga pa ni lokalnog moćnika Blagoja Spaskovskog. Njihov, naprednjački, nakaradni sistem se raspada. Javno je ukazano na ogromnu pljačku u Rudarsko topioničarskom basenu Bor koja je simbol pljačke čitave Srbije. Ogromna sredstva slivaju se u privatne džepove dok su građani sve siromašniji i sve nezadovoljniji. Krajnje je vreme da se podvuče crta i da se ta organizovana pljačka zaustavi. Predsednički izbori koji predstoje su idealna prilika da svoj glas podignemo i onemogućimo dalje urušavanje života u Srbiji.\nPolitika Dveri je politika koja svoj legitimitet dobija širom Evrope i sveta. Porodična politika, očuvanje tradicionalnih vrednosti, povratak domaćoj ekonomiji, ideje su koje pobeđuju u mnogim zemljama. Dveri su strpljivo gradile svoj uticaj i svoju politiku. Za 18 godina postojanja dokazali smo doslednost, iskrenost i hrabrost da se suprotstavimo svima koji rade protiv interesa naše zemlje. Nakon skupštinskih nastupa svim građanima Srbije je jasno da smo beskompromisna opozicija koja nudi rešenja i ne pristaje na partijske šeme i kombinacije.\nBoško Obradović je ukazao da će se kao predsednik Srbije založiti da se pooštri kaznena politika za sve državne funkcionere i direktore javnih ustanova koji zloupotrebe svoje službene položaje. Odgovornost nosilaca javnih funkcija se mora podići na najviši mogući nivo do te mere da svojom ličnom imovinom garantuju za rezultate svoga rada.\nPrisutnim građanima u borskom Domu kulture obratili su se i potpredsednik Dveri dr Predrag Mitrović, kao i okružni rukovodioci Dveri za Borski i Zaječarski okrug, Saša Stanković i Saša Ilijić.\nIz Bora je poslata jasna poruka svim građanima Srbije da na predsedničkim izborima imaju kandidata koji je pristekao iz naroda, bez podrške bilo čije ambasade, bez ogromnih količina para iz inostranstva, koji nudi drugačiju politiku od svih drugih kandidata.\nGlas za Boška Obradovića je glas za Srbiju koja se vraća sebi, svojoj kulturi i tradiciji, slobodi i nezavisnosti. Isključivo u takvoj Srbiji može doći do dugo čekanog ekonomskog razvoja i podizanja životnog standarda što su prisutni na konvenciji u Boru i te kako razumeli, kaže se u saopštenju Informativne službe Srpskog pokreta Dveri.\nPredsednik: NATO je bombama odgovorio na profesiju\nStefanović i Čepurin o saradnji dve zemlje\nVučić i Žaber: Odnosi dobri i bez otvorenih pitanja\nDačić: Neka još čeka Aleksandrovič\nŠkorovo bekstvo od Jankovića\nPopović: Napadi isključivo zbog prijateljstva sa Rusijom\nDačić: I Gvineja Bisao povukla odluku o priznanju Kosova


boks Arhive - Dan u Beogradu\nNaslovna » Arhive po tagovima: boks\nArhive po tagovima: boks\n21. Svetsko prvenstvo za muškarce u olimpijskom boksu – Beograd 2021\n11. oktobar 2021. Sport 0\n21. Svetsko prvenstvo za muškarce u olimpijskom boksu biće održano od 24. oktobra do 6. novembra 2021. u Beogradskoj areni, uz rekordan broj takmičara.\nMeđunarodni dan boksa: Glavni program u Beogradu\n24. avgust 2021. Sport 0\nU petak, 27. avgusta 2021, biće obeležen Međunarodni dan boksa, a glavni program održaće se u Beogradu, na Trgu republike od 18.00.\nBoks: Međunarodni turnir „Memorijal Branko Pešić 2021“ u Rakovici\n22. april 2021. Sport 0\nU SC „Rakovica“ od 22. do 28. aprila 2021, održaće se međunarodni bokserski turnir „Memorijal Branko Pešić 2021“ – Beogradski pobednik.\nTrofej Beograda 2021 u boksu i u FPV trci dronova za vikend\n7. april 2021. Sport 0\nDva sportska takmičenja pod nazivom Trofej Beograda 2021 – u boksu i trci dronova – biće održana u subotu i nedelju, 10. i 11. aprila 2021.\nSvetsko prvenstvo u boksu 2021. – u Beogradu!\n19. februar 2020. Sport 0\nSvetsko prvenstvo u boksu 2021. godine biće održano u Beogradu, odlučeno je na Izvršnom oddboru AIBA.\n11. novembar 2017. Sport 0\n28. avgust 2017. Sport 0


Granična policija i Služba za poslove sa strancima su došli do saznanja da je više osoba, državljana Pakistana, na štetu maloletnih osoba koje se nalaze u prihvatnom centru u Blažuju počinilo krivično delo međunarodna trgovina ljudima seksualnom eksploatacijom, o čemu je obavešteno Tužilaštvo BiH, piše Srpskainfo.\nPakistanci su privredni nakon što su ih Granična policija i Služba za poslove sa strancima locirali u prihvatnim centrima.\n– Nakon završetka planiranih mera i radnji, privedene osobe će biti stavljene pod nadzor u imigracioni centar, do druge odluke tužioca Tužilaštva BiH – napominje se u saopštenju.\nIz Tužilaštva su dodali da će maloletne osobe, potencijalne žrtve trgovine ljudima, biti smeštene u sigurnu kuću do okončanja postupka.\nUHAPŠEN NAKON 27 GODINA Granična policija BiH privela ubicu Jovicu Bursaća\nKONTROLE GRANIČNE POLICIJE Dve osobe uhapšene u BiH prema Interpolovim poternicama\nDirektor Granične policije Zoran Galić pohvalio je akciju pripadnika Granične policije provedenu u saradnji sa Službom za poslove sa strancima.\nGalić je naglasio da je Granična policija BiH, uz sve probleme s kojima se svakodnevno susreće u nedostatku ljudskih resursa i borbi protiv nezakonitih migracija, prva agencija koja je identifikovala krijumčare i trgovce ljudima među migrantskom populacijom, čime je još jednom iskazana jasna opredeljenost ove agencije u borbi protiv svih oblika kriminala.\nGranična policija BiH Hapšenje Pakistanci\nOSTAJE IZA REŠETAKA Railiću još dva meseca pritvora, ali ne zbog ubistva načelnika Bašića\nPAO U AKCIJI "METAK" SIPA uhapsila jednu osobu zbog nedozvoljene trgovine\n12:10 "Čistoća i zelenilo" u Zrenjaninu kosi NAJPROMETNIJE POVRŠINE: Stigla i nova mehanizacija\n11:58 TRAGEDIJA Preminua osoba izvučena iz KUĆE U PLAMENU na Tošinom bunaru, lekari nisu uspeli da je reanimiraju


Goran Trivan: Ujediniti znanja i sposobnosti za bolju zaštitu životne sredine u Srbiji – Balkanekspresrb.rs\nGoran Trivan: Ujediniti znanja i sposobnosti za bolju zaštitu životne sredine u Srbiji\nMinistar zaštite životne sredine Goran Trivan najavio je da će glavne oblasti delovanja novoformiranog ministarstva biti rad na rešavanju pitanja otpada, otpadnih voda, remedijacije zemljišta, pošumljavanja i preventive bujičnih poplava i erozije.\nNa današnjoj sednici Odbora za zaštitu životne sredine Narodne Skupštine Republike Srbije, ministar Trivan je podvukao da ni jedan problem u zaštiti životne sredine niko ne može da reši sam i da će zato glavni mehanizmi delovanja ministarstva biti tesna saradnja sa svim relevantnim činiocima – od Narodne Skupštine, preko lokalnih samouprava, Privredne komore Srbije, nadležnih institucija, nevladinog sektora, do medija.\n„Moramo svi zajedno da radimo na pitanjima zaštite životne sredine i da ujedinimo znanja i sposobnosti koje naša zemlja ima. Ovo je veoma kompleksna oblast, koja prvo iziskuje ozbiljnu i sveobuhvatnu analizu stanja, a zatim i ogromna novčana sredstva. Srbija nema novca i zato je potrebno da osmišljavamo projekte koje možemo da realizujemo uz pomoć fondova Evropske unije“, naglasio je ministar Trivan.\nOn je ponovo upozorio da rokovi za primenu ekoloških standarda Evropske unije u Srbiji moraju biti realni i dostižni. „U suprotnom, nećemo ni zemlju dovesti u red, ni ispuniti obaveze koje smo preuzeli i može se dogoditi da plaćamo penale zbog toga“, rekao je ministar Trivan.\nMinistar Trivan i narodni poslanici članovi Odbora za zaštitu životne sredine Narodne Skupštine Republike Srbije na današnjoj sednici dogovorili su se o načinima saradnje ministarstva i odbora. Zajednički su ocenili da su pitanja zaštite životne sredine jedan od najvažnijih prioriteta Republike Srbije. Na sednici, koja je održana u veoma pozitivnoj atmosferi, poslanici su izrazili zadovoljstvo zbog toga što je formirano posebno ministarstvo, koje će se baviti zaštitom životne sredine.(Press Ministarstvo)


Danas žrijeb kvalifikacija Evropske lige: Željezničar, Sarajevo i Široki čekaju protivnike – Sport Centar Danas žrijeb kvalifikacija Evropske lige: Željezničar, Sarajevo i Široki čekaju protivnike – Sport Centar\nNogometaši Zrinjskog u žrijebu 1. kola kvalifikacija za Ligu prvaka nisu imali sreće i za protivnika su dobili najtežeg mogućeg rivala, Spartak iz Trnave, a danas će imena rivala u Evropskoj ligi saznati Željezničar, Sarajevo i Široki Brijeg.\nSarajevski rivali će u prvom pretkolu imati status nosilaca, a samim time i nešto lakši žrijeb, dok Širokobriježani neće biti u povlaštenom položaju.\nUEFA je suzila izbor, pa su bh. rivali saznali eventualne protivnike. Žrijeb počinje u 12 sati.\nSarajevo je u grupi 6, a mogući rivali su: Ferencvaroš (Mađarska), Petrocub (Moldavija), Laci (Albanija) Engordany (Andora) / Folgore (San Marino) i Banants (Armenija).\nŽeljezničar je svrstan u grupu 8, a za rivale će dobiti jedan od sljedećih timova: Chikchura Sachkhere (Gruzija), Vaduz (Lihtenštajn), Narva Trans (Estonia), Cefn Druids (Vels)/Trakai (Litvanija), Gandasar-Kapan (Armenija) i UE Sant Julia (Andora)/Gzira United (Malta).\nŠiroki Brijeg je svrstan u grupu 2, a mogući protivnici su: Domžale (Slovenija), Gabala (Azerbejdžan), Dinamo Tbilsi (Gruzija), Rangers (Škotska) i Apollon Limasson (Kipar).


Republika / Zlatne odbojkašice lako sa Kenijom\nponedeljak, 16. 9. 2019.| 10:08\nPodmlađena ženska seniorska reprezentacija Srbije zabeležila je prvu pobedu na XIII Svetskom kupu 2019. u Japanu.\nPrva pobeda u Svetskom kupu\nSrbija je rano jutros po našem vremenu, u 3. kolu u Hamamacuu, savaldala Keniju sa 3:0, po setovima 25:13, 25:11 i 25:17, posle 68 minuta igre.\nSeniorke Srbije će u sredu, 18. septembra, u 4. kolu, igrati protiv Argentine od 4.00 časa po našem vremenu.\nSrbija Sport Svetski kup Odbojka Ostali sportovi Svetski kup u odbojci Ženska odbojkaška reprezentacija Srbije\nMina Popović: Imale smo više elana na startu SK, ali to nije izgovor\n(FOTO) Zlatne "gracije" dočekane u prestonici: Prvakinje Evrope UGLAS - Vidimo se sa OLIMPIJSKIM ZLATOM!\nBeograd se poklonio najboljoj odbojkašici Evrope: MVP, MVP, MVP, a ona je imala POSEBNU PORUKU!


Šta je potrebno znati za putovanje autom u inostranstvo? - Dobre stvari\nHome » Šta je potrebno znati za putovanje autom u inostranstvo?\nKako se bliži leto, gledajući turističke aranžmane planiramo gde ćemo provesti godišnji odmor. Kada se odlučimo za put u inostranstvo u sopstvenoj režiji, razmišljamo kojim prevoznim sredstvom ćemo stići na destinaciju.\nNajbrže je avionom, ali ograničen je prtljag. U autobus možete staviti prtljag, jefitnije je i ne razmišljate da li ćete promašiti put, ali putovanje dugo traje i pauze određuje neko drugi. Automobil je najfleksibilniji vid prevoza, ali nosi i najveću odgovornost. U nastavku teksta saznaćete šta je od dokumenata potrebno za putovanje autom u inostranstvo, kao i kako vaše vozilo pripremiti na pravi način za takav vid putovanja.\nPriprema automobila za dalji put\nNemojte čekati poslednji trenutak pred put kako biste odvezli auto na proveru njegove ispravnosti. Ukoliko se desi da nešto nije u redu, potrebno je vreme da se kvar otkloni. Ako već nemate ovlašćenog servisera ili svog proverenog automehaničara, potražite na internetu servis za vašu marku automobila: Opel servis, Toyota servis, Fiat servis i slično.\nMajstori će proveriti sve najbitnije detalje – stanje ulja i filtera, motor, kočioni sistem, akumulator, svetla, tečnost za klimu i vetrobran, pneumatike… Naravno, većinu ovih stvari možete proveriti i sami, ali podsetnik mora da postoji. Obavezno u autu pripremite paket prve pomoći, protivpožarni aparat, rezervni točak i nešto od alata (šrafciger, dizalicu, kablove za paljenje, izolir traku, čekić, baterijsku lampu i slično). Pripremite brojeve šlep službi i pomoći na putu u svim državama kroz koje prolazite.\nKada ste odradili prvi deo priprema za putovanje autom u inostranstvo, pozabavite se navigacijom i parkinzima. Tehnologija je izuzetno napredovala, ali svima se nekad desilo da ih navigacija izda. Pogledajte na Gugl mapama put, zapišite gradove koje ćete pratiti i odredite okvirno mesta za pauzu.\nKada stignete na destinaciju, ako nije obezbeđen parking ispred smeštajnog objekta, morate naći javni parking. Obratite pažnju da to bude što sigurniji parking, jer se krađe automobila često dešavaju u turističkim mestima.\nUpoznajte se sa pravilima zemlje u koju putujete: koje je ograničenje brzine, da li se pale svetla tokom dana, koje je sedište za dete potrebno i sl. Proverite i kolike su kazne za nepoštovanje propisa. Saznajte kolike su cene putarine, kao i cene goriva na pumpama. Na sajtu AMSS možete pronaći sve informacije u vezi sa saobraćajnim propisima zemalja Evrope.\nDokumenta potrebna za putovanje autom u inostranstvo\nU zavisnosti od države u koju ste se uputili ili one kroz koju prolazite, potrebna su različita dokumenta. Međunarodna vozačka dozvola potrebna je u Severnoj Makedoniji, Grčkoj i Italiji. Ukoliko ste se uputili u neku od ovih zemalja, za izdavanje MVD biće vam potrebna važeća vozačka dozvola, identifikacioni dokument (lična karta ili pasoš), dve fotografije 35×45 mm sa belom pozadinom i popunjen obrazac. Ona važi 3 godine od datuma izdavanja, osim u slučaju da vaša vozačka istekne ranije.\nZeleni karton obavezan je za BiH i Severnu Makedoniju, a izdaje ga osiguravajuća kuća kod koje ste osigurali automobil. Kako biste mogli da dođete do zelenog kartona, potrebne su vam polisa obaveznog osiguranja i saobraćajna dozvola.\nOsim ova dva dokumenta, preporučljivo je da kod sebe imate međunarodno putno osiguranje. U nekim državama možete dobiti kaznu ukoliko ga ne posedujete, a mnogo važnije je što ćete se bezbednije osećati na putu. Za okvirno 1 evro po danu, izbeći ćete nepotreban stres na odmoru.\nOsiguranje možete uplatiti u bilo kojoj turističkoj agenciji ili osiguravajućoj kući. Od dokumenata potreban vam je jedino pasoš koji važi najmanje 6 meseci od datuma povratka u zemlju. Ovom vrstom osiguranja najčešće su obezbeđeni: ambulantno lečenje, nabavka neophodnih lekova i medicinskog materijala, bolničko lečenje i drugi troškovi koji su u vezi sa iznenadnom bolešću ili povredom na putu.\nŠta je potrebno ako upravljamo tuđim autom u inostranstvu?\nKrenuli ste na putovanje autom u inostranstvo, ali vozilo nije u vašem vlasništu? Tada kod sebe obavezno morate imati još jedan dokument. U pitanju je Dozvola za upravljanje tuđim vozilom u inostranstvu ili skraćeno DTV. Ovaj dokument koji izdaje AMSS predstavlja dokaz da je vlasnik ovlastio vozača da koristi njegovo vozilo.\nZa izdavanje DTV potrebna vam je lična karta vlasnika vozila, pasoš korisnika vozila i saobraćajna dozvola. Neophodno je lično prisustvo vlasnika vozila, osim ako nije priloženo njegovo ovlaščenje overeno u opštini ili sudu. Dozvola za upravljanje tuđim vozilom u inostranstvu važi godinu dana za neograničen broj putovanja u inostranstvo.\nPrevPrethodna Renoviranje doma uz minimalna ulaganja: da, moguće je\nSledećaLekarski pregledi koje redovno treba obavljatiSledeći


Islamisti lako mogu doći do oružja iz BiH\nU BiH postoji 38 skladišta oružja i municije koji nisu obezbijeđeni, zbog čega postoji opasnost da oružje iz njih završi u rukama stranih islamističkih ratnika, navodi se na sajtu poslaničke grupe CDU/CSU u njemačkom saveznom parlamentu, koja je nedavno boravila u BiH.\nFilip Misfelder i Roderik Kizeveter, predstavnici spoljnopolitičkog odbora te frakcije, istakli su da je stanje sa čuvanjem oružja, municije i minsko-eksplozivnih sredstava u BiH zabrinjavajuće, te da su upozorili da to predstavlja ozbiljnu prijetnju.\nDodali su da, zbog protesta u BiH koji traju od februara, postoji dodatna opasnost, zbog čega, kako navode, postoji potreba da Njemačka insistira na jasnom i vidljivom preuzimanju kontrole od strane EU u rješavanju tog problema.\n“Oružje koje se čuva u spomenutim skladištima je vlasništvo države, i ono može da bude prodavano u zavisnosti od stanja u državnoj kasi. S obzirom na to da Oružane snage BiH nemaju saznanja o obimu i stanju u kojem se to oružje i municija nalaze, postoji jasan dodatni rizik”, naveli su oni.\nDodali su da su o ovoj temi razgovarali i sa Kristijanom Švarc-Šilingom, bivšim visokim predstavnikom u BiH, te da je zaključeno da bi trebalo razmotriti ideju da se razvije projekat bezbjednog zbrinjavanja oružja i municije.\n“U okviru tog projekta Njemačka bi mogla pružiti konkretnu ciljanu pomoć u uništavanju oružja, pojačanju bezbjednosti skladišta u kojima se ono drži i načinu kako se tim oružjem raspolaže”, navedeno je u saopštenju.\nIz njemačke ambasade u Sarajevu nam je juče potvrđeno da je zbog stanja tog oružja Kizeveter boravio u Sarajevu.\n“Pozadina izvještaja o kojem govorite je Kizeveterova posjeta Sarajevu od 2. do 4. marta. Naglasak na njegovoj posjeti su bili i bezbjednosno politički aspekti, posebno imajući u vidu viškove naoružanja i municije u BiH. Gospodin Kizeveter je izrazio zabrinutost imajući u vidu stanje bezbjednosti skladišta, i najavio da će o ovoj temi posvetiti pažnju u Berlinu”, rekao je Franc Kaufman iz Službe za odnose sa javnošću njemačke ambasade u Sarajevu.\nU Ministarstvu odbrane BiH juče nismo dobili odgovor na konkretno postavljena pitanja, već su nas uputili na ranije izdato saopštenje nakon susreta sa njemačkom delegacijom.\nU tom saopštenju se navodi da su se gosti iz Njemačke interesovali za višak naoružanja i problem njegovog rješavanja, ali nijednom rječju nije spomenuta zabrinutost njemačke delegacije.\nPrethodni članakNema prijedloga za mandatara\nSljedeći članakUsvojen budžet OV Zenica


Hristos je bio alternativa sistemu | Hrišćanska Adventistička Crkva Čikago\nPosted on 18, 2015 Posted By: Moderator Categories: Pogledi\nObredno hrišćanstvo u Srbiji pokazuje izvesnu dozu nezrelosti, jer je religijska suština mnogo dublja. Vidimo da Sveto pismo, kroz pouke Isusa Hrista, govori o zajednici ljubavi, o istini koja oslobađa, o poštovanju ili nepoštovanju verskih zakona, i gledamo koliko je Hristos bio alternativa prethodnom sistemu, sistemu fariseja i judaističkog poimanja religioznosti, u kom ste znali šta se sme raditi u subotu na Šabat, a šta ne sme. Onda dolazi Hristos, koji vrši neku vrstu alternative – on isceljuje tada kada se to ne sme, radi one radnje koje nisu dozvoljene jevrejskim zakonom i pokazuje kako nastupa sa dubljom suštinom, nastupa sa delima ljubavi, u zajednici sa bližnjima, izjavio je filosof religije Miroslav Keveždi.\nKeveždi je, gostujući u emisiji “Jedan na jedan” Radio-televizije Vojvodine, naveo da sociološka istraživanja pokazuju da je broj deklarativnih vernika u Srbiji velik, što je u saglasju sa oživljavanjem religije na istoku Evrope, gde je sa padom Berlinskog zida iščezla matrica koja je davala identitet, gde se ste znali šta je levo, a šta desno.\n“Posle pada komunizma stvoren je vakum ispražnjen od identitifikatora, kada se postavilo pitanje ‘ko smo’. Mi smo danas Srbi pravoslavci, Božnjaci muslimani ili Hrvati katolici, a pre toga smo bili komunisti ili smo imali drugačiji identitetski okvir. Vernička populacija u Srbiji je veoma mlada, ljudi su dugo vremena potiskivali veru, Crkva je bila skrajnuta, a pojava novog verništva je tek u fazi ‘micanja’ i zahteva određenu vrstu sazrevanja”, objašnjava on.\nGovoreći o pozitivnoj i negativnoj ulozi vere i verskih zajednica u sukobima između civilizacija i naroda, Keveždi napominje da broj vernika u svetu raste zajedno sa porastom broja stanovnika, te da uz 2,2 milijarde hrišćana i 1,5 milijardi muslimana, značajan broj predstavlja i 1,5 milijardi deklarisanih agnostika, ljudi indiferentnih po pitanju religije.\n“Evropa baš i nije toliko verna, uglavnom je sekularizovana, i veliki broj građana ne mari za verska pitanja. Međutim, na istoku Evrope vera igra određenu ulogu, pa tako gledamo taj rat između pravoslavnih Rusa i Ukrajinaca, u kom verske zajednice mogu da odigraju i pozitivnu i negativnu ulogu”, objašnjava on i dodaje da verske zajednice mogu da rade na pomirenju, pozivanjem na poruke iz Svetog pisma, da nema više ni Grka, ni Jevreja, već da smo svi sada hrišćani.\nSa druge strane, navodi Keveždi, negativna uloga verskih zajednica ogleda se u njihovom identitetu kao nepresušnom vrelu identifikatora, kada nekome nije svejedno da li će krst biti katolički ili vizantijski, što ojačava zajednice u njihovim sukobima.\nKeveždi kaže da je Srbija karakteristična po tome što ima tri zaveta – Stari zavet, Novi zavet i Kosovski zavet, pri čemu je pitanje Kosova velika priča čije elemente imamo ocrtane i u Novom zavetu.\n“Na ovim prostorima postoji autentično tumačenje Hrišćanstva, što je neka karakteristika Srbije. Kosovo je sveto mesto Srpske pravoslavne crkve i srpskog naroda, ali vidimo i njegovu svetovnu dimenziju – dimenziju sukoba, etničkih zajednica, granica i interesa velikih sila”, navodi on.\nKeveždi smatra da je prostor nekadašnje SFRJ bio jedna od inspiracija američkom geopolitičaru Semjuelu Hantingtonu, koji je govorio da posle pada Berlinskog zida sledi podela sveta na civilizacije, koje će biti određene kulturom, a da će ove biti fundirane kroz religiju.\n“Tako, Hantington govori da postoji slovensko-pravoslavna civilizacija, koja obuhvata Rusiju i Grčku, pa islamska civilizacija, zapadna protestantsko-katolička civilizacija, hinduistička civilizacija, i tako dalje. Njegova teza je da se na granicama civilizacija događaju sukobi, a da se unutar civilizacije sukobi ne događaju, tako da države Zapada neće ratovati između sebe”, ističe on.\nKeveždi dodaje da su se te linije civilizacija prelamale preko SFRJ, gde smo imali zapadnu civilizaciju, oličenu u Sloveniji i Hrvatskoj, pravoslavno-slovensku civilizaciju, kao i deo koji je pripadao islamskoj civilizaciji.\n“I dan danas prostor Kosova i Metohije i Bosne i Hercegovine predstavlja rased, koji može da potencira sukobima, tako da verske zajednice moraju da odigraju vrlo taktičnu ulogu, da podgreju ili da smire sukob”, ističe on.\nGovoreći o Zakonu o verskim zajednicama i ulozi veronauke u društvu, Keveždi kaže da izdvajanje sedam tradicionalnih verskih zajednica iz korpusa više od 180 verskih zajednica u Srbiji predstavlja više nego jasan pokazatelj da zakon treba menjati, kao i da nema ništa protiv veronauke u školama, ali da smatra da bi nam više odgovarao britanski model i izučavanje religija jer, kako kaže, “podiže nivo znanja o našem komšiji”.\nhrišćanski svet, Hristos, religija, tolerancija, veronauk


Potpisan ugovor za finansiranje izgradnje auto-puta Niš-Merdare - Glas Srpske\nSrna 25.11.2020 17:16\nBEOGRAD- Ministar finansija Srbije Siniša Mali i regionalni direktor Evropske banke za obnovu i razvoj /EBRD/ za zapadni Balkan Žužana Hargitai potpisali su danas ugovor za finansiranje izgradnje auto-puta Niš-Merdare, dionica do Pločnika.\nOsim ovog, predstavnici EBRD-a i ministar građevinarstva, saobraćaja i infrastrukture Srbije Tomislav Momirović i direktor Javnog preduzeća "Koridori Srbije" Aleksandar Antić potpisali su i ugovor o projektu izgradnje tog dijela auto-puta.\nUkupna vrijednost projekta je 225 miliona evra, od čega EBRD današnjim sporazumom obezbjeđuje 85 miliona evra, Evropska investiciona banka 100 miliona, a preostalih 40,6 miliona evra u vidu donacije obezbjeđuje EU, saopšteno je iz Ministarstva finansija Srbije.\nMali je istakao da su ovi sporazumi korak bliže realizaciji izgradnje Auto-puta mira od Niša ka Merdaru, i ka Prištini, čiji se početak izgradnje očekuje sredinom naredne godine.\n"Ovaj projekat je za nas veoma važan iz dva razloga. Prvi razlog je što je ovo deo Vašingtonskog sporazuma koji smo potpisali pre dva meseca, a drugi je činjenica da će ovaj auto-put doprineti regionalnom razvoju, bržem protoku roba, ljudi, ali i bezbednijem saobraćaju. Sve to zajedno će dalje unaprediti ekonomsku povezanost i ekonomski razvoj celog regiona", rekao je Mali.\nOn je naveo da se projekat izgradnje ovog auto-uta uklapa u plan Srbija 2025, čijom implementacijom će u narednih pet godina u infrastrukturu biti investirano preko 14 milijardi evra.\nMomirović je ocijenio da će ovaj projekat Srbiju pozicionirati kao ključnu saobraćajnu destinaciju u Jugoistočnoj Evropi.\nRegionalni direktor EBRD za zapadni Balkan Žužana Hargitai izjavila je da će EBRD i dalje sarađivati sa Vladom Srbije kako bi pomogli finansiranju ostalih dijelova ovog auto-puta, ali i svih drugih ključnih infrastrukturnih projekata u Srbiji.


Pentagon: Tramp danas najavljuje formiranje svemirskih snaga - Sputnjik Srbija\nPentagon: Tramp danas najavljuje formiranje svemirskih snaga\n16:30 20.12.2019 (osveženo 16:39 20.12.2019) Preuzmite kraći link\nAmerički predsednik Donald Tramp danas će zvanično najaviti formiranje svemirskih snaga tokom ceremonije potpisivanja vojnog budžeta za 2020. godinu, rekao je šef Pentagona Mark Esper.\n„Predsednik će najaviti zvanično formiranje Svemirskih snaga nakon potpisivanja vojnog budžeta. U narednim nedeljama ćemo pružiti više informacija o planovima implementacije i rokovima“, precizirao je Esper.\nOn je zahvalio američkom Kongresu što je usvojio budžet pre kraja godine.\n„Kao što sam govorio više puta, dugotrajna razmatranja nanose veliku štetu našoj borbenoj gotovosti i umanjuju našu sposobnost da konkurišemo Rusiji i Kini“, rekao je Esper.\nPrema njegovim rečima, Pentagon će započeti niz važnih programa modernizacije, a takođe nastavlja sa razvojem hipersoničnog oružja, veštačke inteligencije i tehnologije usmerene energije.\nKomitet za naoružanje Predstavničkog doma i Senata SAD usvojio je vojni budžet za 2020. godinu. Dokument predviđa zaštitu evropske energetske bezbednosti uz pomoć uvođenja sankcija vezanih za ruske gasovode, zabranjuje prodaju Turskoj F-35 zbog kupovine S-400 i predviđa izdvajanje vojne pomoći Ukrajini u visini od 300 miliona dolara.\nvojni budžet, svemirske snage, Tramp


EdSylver gravirana EGOED baterija 650mAh - Ixilia\nPočetna strana > Elektronske cigarete>Baterije>EdSylver gravirana EGOED baterija 650mAh\nGravirana EGOED baterija je kompatibilna sa EGO kliromizerima. Dostupna u 4 modela koji sadrže lasersku gravuru privlačnog dizajna i visokog kvaliteta završne obrade.\nLitijumska baterija kapaciteta 650mAh\nAutonomija: do 2 i po dana uz aktivno korišćenje\nDostupna u 4 različite gravure\n4 modela EGO u različitim bojama i gravurama visokog kvaliteta.\nNudimo Vam seriju baterija specifičnog i privlačnog dizajna, u elegantnoj kombinaciji boja i reljefa gravure. Kompaktan dizajn ovih baterija kapaciteta 650mAh omogućava lako korišćenje uz upečatljiv i originalan vizuelni utisak.\nMaksimalna iskorišćenost kapaciteta\nSama autonimija baterije je dovedena do maksimuma za ovu kategoriju od 650mAh i iznosi do 2 i po dana uz aktivno korišćenje.\nBaterija EGOED 1100mAh je kompatibilna sa svim EGO kliromizerima. Veoma dug vek trajanja baterije, čak i do 4 i po dana aktivnog korišćenja, jednostavno, baterija koju želite ukoliko niste često u blizini izvora električne energije.


Na osnovu analize rezultata višegodišnjeg monitoringa (2004-2013), koncentracije ortofosfata (PO4-P) i nitrata (NO3-N) u rekama kreću se u okviru graničnih vrednosti propisanih za klasu I i II, što odgovara odličnom i dobrom ekološkom statusu.\nTrend koncentracija ortofosfata (PO4-P) pokazuje da je na mernim mestima Bogojevo (Dunav), Vrbica (Zlatica), Bački Breg (Plazović), Žabalj (Jegrička), Niš (Nišava) i Ristovac (Južna Morava) zabeležen rastući trend (pogoršanje kvaliteta) što je 11% od ukupno 48 mernih mesta koja su imala kontinuitet podataka u periodu 2004-2013 godina. Rastući trend (pogoršanje kvaliteta) koncentracija nitrata (NO3-N) zabeleženo je na mernim mestima Bač i Bačko Gradište (Kanali Dunav-Tisa-Dunav) i Srpski Itebej (Plovni Begej) što je 6% ukupnog broja mernih mesta. (Grafikon 1)\nGrafikon 1: Trend i koncentracije nitrata i ortofosfata u vodotocima za period 2004-2013.\nGrafikon 2. Medijane koncentracija nitrata i ortofosfata u rekama slivnih područja Republike Srbije\nGrafikon 3. Raspodela učestalosti koncentracija ukupnog fosfora i nitrata u akumulacijama i jezerima\nGrafikon 4. Raspodela učestalosti koncentracija nitrata u podzemnim vodama (2005-2013)\nNutrijenti su u 2013 godini mereni u 5 akumulacija na 11 mernih mesta. Stanje ukupnog fosfora je popravljeno dok je stanje nitrata na ovih 11 mrenih mesta gotovo nepromenjeno u periodu 2007-2013 godina. (Grafikon 3)\nAnalizom uzoraka podzemne vode iz priobalja velikih reka, gde su antropogeni uticaji iz urbanih i ruralnih aglomeracija najizraženiji, može se zaključiti da sadržaji nitrata (NO3) nisu prekoračeni u odnosu na maksimalno dopuštene koncentracije neorganskih materija u vodi za piće. Generalno kvalitet se konstantno poboljšava u odnosu na referentnu 2005. godinu jer se procentualno učešće koncentacije nitrata sa vrednošću >50 mg/l konstantno smanjuje i po prvi put nije zabeleženo ni na jednom mernom mestu u posmatranom periodu 2005-2013 godina. (Grafikon 4). S obzirom da poljoprivreda predstavlja jedan od osnovnih izvora zagađenja voda nutrijentima, dalja istraživanja u našoj zemlji je potrebno usmeriti na procenu difuznog zagađenja u okviru planova za upravljanje slivovima.


Delegacija Sežane u posjeti opštini Zvornik | Palelive.com\nPočetna Regija Zvornik Delegacija Sežane u posjeti opštini Zvornik\nDelegacija Sežane u posjeti opštini Zvornik\nZVORNIK – Opština Zvornik i Opština Sežana u Sloveniji imaju najveće mogućnosti saradnje u oblastima kulture i obrazovanja, rekao je danas u Zvorniku gradonačelnik Sežane Davorin Terčon koji je u okviru dvodnevne posjete opštini Zvornik predvodio delegaciju Sežane.\nPoslije sastanka sa zamjenikom načelnika opštine Zvornik Danijelom Dragičevićem, Terčon je istakao na konferenciji za novinare da saradnja može ići i u drugim oblastima.\nJedan oblik saradnje svakako može biti pri korišćenju evropskih fondova i u tom smislu moram reći da opština Sežana ima jako intenzivne odnose sa mnogo opština u različitim zemljama Evropske Unije, ponajviše sa opštinama na području bivše Jugoslavije i Italije i već imamo neka iskustva na tom području. Dotakli smo se i mogućnosti privredne saradnje, ali privredni subjekti najprije treba sami da uspostavljaju kontakte – rekao je Terčon.\nDragičević je saopštio da je osnovna ideja saradnje da se potpiše Protokol o bratimljenju dvije opštine.\nNaša ideja i cilj je da ovu saradnju proširimo na kulturne, privredne i druge oblasti. Nakon ove posjete, do kraja godine nastojaćemo da uzvratimo posjetu, a krajnji cilj je da potpišemo Protokol o bratimljenju naših opština – istakao je Dragičević.\nOn je dodao i da Opština Sežana ima dosta primjera dobre prakse koji mogu značiti i Opštini Zvornik, prije svega u oblasti apliciranja prema predpristupnim fondovima Evropske unije. Prije susreta na nivou opštinskih rukovodstava saradnju su uspostavile škole „Srećko Kosovel“ iz Sežane i zvornička Gimnazija i srednja stručna škola „Petar Kočić“ još 2008. godine i današnji susret ide u pravci nadgradnje te saradnje.\nMi već duže vrijeme imamo kontakte sa administartivnom službom opštine Zvornik i konačno je došlo do našeg prvog susreta koji nadgrađuje ovu dobru saradnju koju su škole uspostavile – istakao je Terčon.\nTokom današnje posjete predstavnici Sežane upoznali su se sa našom opštinom i kroz obilazak Fabrike vode „Vivia“, Narodne biblioteke i muzejske zbirke, Turističke organizacije, Gimnazije i srednje stručne škole „Petar Kočić“, dok je do kraja dana planiran i obilazak Đurđevgrada i Doma omladine.\nPrethodni članakStabilizovana proizvodnja\nNaredni članakLiga rekreativaca: Majnex bacio lidera na “koljena”


U eksploziji u Pakistanu petoro mrtvih\nNajmanje četvoro pakistanskih policajaca ubijeno je tokom proteklog vikenda u napadima za koje se sumnja da su ih izveli talibani\nNajmanje pet ljudi, uključujući vojnika, poginulo je danas na sjeverozapadu Pakistana kada je njihov automobil naletjeo na bombu, saopštile su vlasti.\nU eksploziji nedaleko granice sa Afganistanom, nema preživjelih, a vozilo je poptuno uništeno, izjavio je lokalni zvaničnik Manzoor Bukhari.\nMeđu mrtvima je četvoro članova humanitarne organizacije Lashkar (vojska volontera), javio je dopisnik RSE.\nNajmanje četvoro pakistanskih policajaca ubijeno je tokom proteklog vikenda u napadima za koje se sumnja da su ih izveli talibani.\nPakistanska vojska potisnula je islamističke militante iz njihovih planinskih uporišta u blizini granice sa Afganistanom, tokom serije ofanziva koje su poduzete od sredine 2014. godine.


Stipendije za desetoro perspektivnih sportista – Kanizsai Újság online\nStipendije za desetoro perspektivnih sportista\nby Kanizsai Újság 2020-06-18\nUgovore za stipendije i sportsko usavršavanje mladih talentovanih sportista amatera u sali Gradske kuće u Kanjiži, predsednik kanjiške opštine Robert Fejstamer potpisao je sa roditeljima i sportistima. Fejstamer se zahvalio mladim sportistima i njihovim trenerima što daju doprinos u sportu, kao i roditeljima na dugoročnoj podršci, koju nastoji da pruži i lokalna samouprava.\nSvake godine Sportski savez opštine Kanjiža boduje sportiste prema utvrđenim kriterijumima po uspešnosti, i na osnovu toga je za ovu godinu su stipendije obezbeđene za desetoro talentovanih sportista u različitim sportovima.\n– U zavisnosti od bodovanja iznos stipendije je od 5.000 do 10.000 dinara mesečno. Stipendija se isplaćuje 12 meseci, ali sada će svi dobiti stipendiju za šest meseci jer se kasnilo sa procedurama zbog pandemije. Jako mi je drago da lokalna samouprava ima mogućnosti, i ima izvor da daje podršku mladim uspešnim sportistima, jer pored toga da treneri odrade svoj posao, naši sportisti daju sve od sebe. Porodica im daje podršku, pa i lokalna samouprava obezbeđuje neku vrstu podrške. Nije ovo jako veliki iznos u novčanom smislu, ali mislim da daje barem mali doprinos da naši sportisti na lokalu budu jako uspešni – rekao je Robert Fejstamer.\nČlan AK “Partizan” Pavle Soraić kaže da stipendija znači dodatnu motivaciju za dalji rad i uspehe, a dobro će doći za neophodnu opremu za treniranje. Soraić se atletikom bavi sedam godina.\n– Mislim da sam stipendiju zaslužio dosadašnjim rezultatima i osvojenim medaljama na državnim takmičenjima. Zahvalan sam mojim trenerima koji su me predložili za stipendiju i porodici koja me podržava u bavljenju sportom – izjavio je Soraić.\nZa razliku od ostalih stipendista za koje su ugovore potpisivali roditelji, atletičarka AK “Partizan” Marina Živković je kao punoletna bila u prilici da sama stavi potpies na ugovor.\n– Podrška u vidu stipendije za nas mlade sportiste znači pre svega veliku pomoć jer možemo sebi da obezbedimo sportsku opremu, takođe ako je nekome potrebna i posebna ishrana, neki supplement ili slično. Stipendija je i velika motivacija da nastavimo da se bavimo sportom, što im se na neki način isplati, ali najvažnije je da mi uživamo u bavljenju sportom koji smo odabrali, a novac je u drugom planu – kaže Marina Živković, koja je do sada uspehe na atletskim borilištima ostvarila u atletskom višeboju u svim uzrastima, kako na državnim prvenstvima tako i u međunarodnoj konkurenciji. Pošto je prošle godine bila vicešampionka Balkana u sedmoboju.


Niška televizija » Svečano obeležena godišnjica susreta Barbarose i Nemanje (VIDEO)\nTagovi: akademija, fridrih barbarosa, godisnjica, stefan nemanja\nSvečanom akademijom u Crkvi Svetog Pentelejmona obeležena su dva značajna jubileja – 900 godina od rođenja Svetog Simeona Mirotočivog I 825 godina od istorijskog susreta srpskog župana Stefana Nemanja i nemačkog cara Fridriha Prvog Barbarose. Akademiju su zajednički organizovali gradska opština Pantelej i Eparhija niška čiji su čelnici istakli da je veoma važno da se na ovaj način podsetimo na lik i delo sveca koji je mnogo uradio za srednjevekovnu srpsku državu i pravoslavlje.\nPrema zapadnoevropskim spisima, na teritoriji današnje opštine Pantelej, u porti Pantelejske crkve, susrela su se dva moćna vladara, a taj susret protekao je u znaku sporazuma o međusobnoj saradnji i pomoći. Istoričari tvrde da je ovo prvi međunarodni sporazum koji je Srbija potpisala. S obzirom na to da Stefan Nemanja važi za jednog od utemeljivača srednjevekovne srpske države, veoma je važno da njegova dostignuća sačuvamo od zaborava, kaže predsednik GO Pantelej Srđan Savić.\nOvo je inače prvi put da se na ovakav način obeležavaju ovi jubileji, a predsednik skupštine opštine Pantelej Bratimir Vasiljević kaže da je cilj da akademije poput ove postanu tradicija.\nOsim što se smatra utemeljivačem srpske države, Stefan Nemanja je kroz istoriju ostao upamćen i kao jedan od utemeljivača Srpske pravoslavne crkve koja ga slavi kao Svetog Simeona Mirotočivog. Na njegova velika dela podsetio je Episkop Niški Jovan.\nInače, prema rečima istoričara, međunarodni sporazum koji je Srbija potpisala sa Nemačkom samo je jedan od dokumenata koji svedoči o slavnoj istoriji naše zemlje, evropskoj pripadnosti i važnoj geostrateškoj poziciji pod vođstvom župana Stefana Nemanje.


Svetlana Tihanovskaja otputovala u Litvaniju u jeku protesta (VIDEO) - alo.rs\nAUTOR: Alo.rs/Tanjug/N.A. DATUM I VREME: 11.08.2020. 09:31\nGlavna rivalka predsedniku Belorusije Aleksandru Lukašenku na predsedničkim izborima u nedelju Svetlana Tihanovskaja otputovala je u Litvaniju u jeku protesta protiv izbornih rezultata i bezbedna je, izjavio je danas ministar inostranih poslova Litvanije Linas Linkevičijus.\nSvetlana Tihanovskaja, Foto: PrintscreenYoutube\nNove demonstracije u znak protesta protiv rezultata predsedničkih izbora u Belorusiji, organizovane su i sinoć, policija ih je rasturala silom, kao i u nedelju uveče, koristeći suzavac i ispaljujući gumene metke.\nMasa ogorčenih građana, manja nego u nedelju uveče uzvikivala je "Sramota!" i "Živela Belorusija!", navodi isti izvor.\nPolicija je potvrdila ruskoj agenciji TAS da je hapsila demonstrante i uveravala da je "situacija pod kontrolom", ali prema navodima ruskih i beloruskih medija, hapšenja ima i u drugim gradovima.\nRojters izveštava da saradnici Svetlane Tihanovskaje nisu uspeli da stupe u telefonski kontakt s njom nakon što je napustila zgradu izborne komisije i izjavila da se smatra pobednikom predsedničkih izbora u Belorusiji.\nSprečen atentat na glavnu opozicionarku u Belorusiji


DERK je na sjednici održanoj 21. 07. 2016. godine, utvrdio da je zahtjev koji je podnijela regulisana kompanija JP “Komunalno Brčko” d.o.o. Brčko za određivanje tarifnih stavova za usluge distribucije električne energije kao i tarifnih stavova za snabdijevanje električnom energijom u okviru univerzalne usluge u Brčko Distriktu BiH, kompletan.\nOdlučujuće činjenice u postupku po tarifnom zahtjevu biće utvrđivane na formalnoj javnoj raspravi koja će se održati u srijedu 31. 08. 2016. godine, u Sali za edukacije Direkcije za finansije Brčko Distrikta BiH, sa početkom u 11,00 sati.\nFormalne rasprave su otvorene za javnost ali prisutna lica koja predstavljaju javnost ne mogu davati nikakve komentare. Lica koja su zainteresirana da u svojstvu umješača učestvuju u postupku formalne javne rasprave moraju dostaviti pismeni zahtjev DERK-u do 4. 08. 2016. godine. Status umješača može se dodijeliti licu koje dokaže direktan interes za postupak odobrenja tarifa, koji je drugačiji od općeg javnog interesa.


Kineski Linglong planira gradnju fabrike guma u Srbiji - Vesti - Kapital\nKineski Linglong planira gradnju fabrike guma u Srbiji\nSrbija - BEOGRAD - Kineski proizvođač guma Linglong već godinu dana traži lokaciju za svoj evropski pogon, a Srbija ima najviše šansi od četiri države u konkurenciji, pišu današnje Novosti.\nPrema saznanjima tog lista, kineski gigant još pregovara sa srpskim institucijama, a radi se o investiciji vrednoj 400 mil EUR.\nEvropski gumarski žurnal, pozivajući se na kineski izvor, nedavno je objavio da su Kinezi odlučili i da je Srbija definitivni izbor. Vest je preneo i češki privredni list Hospodarske novini, jer je Češka važila za ozbiljnog kandidata.\n- Iako je češki predsednik Miloš Zeman prilikom posete Moravsko-šleskoj oblasti najavio da će tu doći, kineska fabrika guma je između Češke, Poljske, Slovačke i Srbije izabrala Srbiju - piše češki list.\nNavode češkog lista nisu želele da zvanično komentarišu češke institucije zadužene za razgovore sa investitorima. Baš kao ni srpske.\n- Tačno je da se Linglong interesovao za ulaganje u Srbiji, ali se konačna odluka još ne zna - kažu izvori Novosti upućeni u tu granu industrije.\nTaj list piše da je plan kineske kompanije da iz nove fabrike godišnje izađe 10 miliona guma za putnička, 2 miliona za teretna i 10.000 guma za terenska vozila.\nDa Linglong razmišlja o Srbiji, čulo se još pre godinu dana. Kineski ambasador Li Mančang najavio je prošlog juna da bi u Srbiju mogao da stigne veliki proizvođač guma iz te zemlje.\nOva kompanija je godinama unazad u prvih 20 svetskih proizvođača guma i prvih pet u Kini.


RTS :: "Nesuglasice u RS rešavati mirnim putem"\nPolitika "Nesuglasice u RS rešavati mirnim putem"\nsreda, 11. maj 2016, 12:16 -> 16:35\nPremijer Srbije Aleksandar Vučić je rekao, pozivajući se na podatke iz obaveštajnih krugova, da je moguće da dođe do nemira u subotu tokom političkih skupova u Banjaluci i pozvao sve političke aktere u Republici Srpskoj na mir. Najavljuje obnovu 500 objekata do kraja godine, kao i rešavanje problema s pasošima na Kosmetu. U novoj vladi biće dosta novih ljudi i možda jedno ministarstvo manje, kaže Vučić.\nVučić je poručio da je zabrinut zbog informacija o mogućim nemirima na protestima vlasti i opozicije zakazanim za 14. maj i naveo da je razgovarao i sa političkim akterima u RS, te da ih je zamolio da ne dođe do sukoba.\n"Molim i ovom prilikom sve predstavnike političkog života u RS da sa punom odgovornošću sagledaju budućnost RS i da razumeju da bi bilo kakvim nemirima i fizičkim obračunima bio doveden u pitanje opstanak RS i da bi Srbija bila dovedena u izuzetno tešku situaciju", rekao je premijer Srbije.\nNaveo je da je jučerašnje razgovore sa zvaničnicima u RS i BiH obavio u skladu sa Dejtonskim mirovnim sporazumom i činjenicom da Srbija želi punu stabilnost BiH i u RS. Zamolio sam ih je, kako kaže, samo da u subotu sve prođe u miru.\n"Mir i stabilnost su uslovi bez kojih Srbija ne može napred. Zato sam razgovarao sa Miloradom Dodikom, Mladenom Ivanićem i Mladenom Bosićem i izrazio zabrinutost zbog tih informacija", rekao je Vučić.\nApelovao je i na građane da se klone bilo kakvih sukoba i poručio da se nesuglasice moraju rešavati mirnim putem.\nBilo bi opasno da politički protesti u Banjaluci prerastu u nešto drugo, što mogu da izazovu grupe na koje državne strukture nemaju uticaj, rekao je Vučić na vanrednoj konferenciji za medije u Vladi Srbije.\nNjegove apele, dodaje, Dodik, Ivanić i Bosić "dobro razumeju".\n"Samo ih molimo da se sačuva mir u Republici Srpskoj, jer nam ne treba bilo kakav srpsko-srpski sukob. Jedna tuča, posle toga niko ne može ništa da sačuva", rekao je Vučić.\nObjasnio je da je to njegova molba, iako zna da niko od organizatora protesta, ni u vlasti, ni u opoziciji, nema nameru da se to desi.\n"Molim samo da ne dođe do nemira, da svi putevi budu dobro obezbeđeni. Ne znam kako će se sačuvati mir tamo gde se nađu dve grupe autobusa, ali molim sve da sa punom odgovornošću sagledaju budućnost Republike Srpske", rekao je Vučić.\nNaveo je i da bi se i Srbija našla u teškoj poziciju u slučaju nemira u RS, u trenutku kada ekonomski oporavak ide mnogo brže i bolje od onoga što smo se nadali i od onoga što su rekli MMF i Svetska banka.\nDodao je da informacije o mogućim neredima "nisu dramatične, ali jesu upozoravajuće".\nTe informacije su, kako kaže, stigle iz srpskih obaveštajnih službi i ukazuju na mogućnost da dođe do većeg kršenja reda i mira i ugrožavanja bezbednosti ljudi u Republici Srpskoj.\n"Mi sučeljavanje i sudar srpskih barjaka moramo da izbegnemo po svaku cenu, ne smemo da dozvolimo da se prolije bilo čija krv i da protesti prerastu u nešto više", naglasio je Vučić i dodao da je Vlada Republike Srbije uverena da će građani RS razumeti molbu i u skladu sa tim umeti da zaštite i sačuvaju budućnost.\n"Obnova 500 objekata do kraja godine"\nVučić je, na konferenciji za novinare, najavio da će do kraja godine biti obnovljeno 500 objekata, kao i da je do sada napravljen plan i program za obnovu 96 objekata u 72 opštine.\nDodao je da će tu biti uloženo oko 1,4 milijardi dinara - nešto iz inostranstva, a najveći deo iz naših sredstava.\n"Svih 500 objekata želim da obiđem, reč je o bolnicama, školama, domovima zdravlja. U svakoj opštini, svaki građanin moći će da vidi rezultate rada Vlade Republike Srbije", rekao je Vučić.\nDodao je da se u ovom trenutku pregovara sa 49 značajnih investitora koji planiraju ulaganje u Srbiji od 1,1 milijarde evra. To će, kaže, ukoliko se ostvare dobri rezultati doneti, 27.255 novih radnih mesta.\n"Trudimo se koliko god je moguće i verujemo da ćemo uspeti da napravimo dobre rezultate, to znači novih 27.000 do 28.000 zaposlenih. Trudimo se da radna mesta budu otvarana u siromašnijim i različitim delovima Srbije", rekao je Vučić.\nNaveo je da je stanje u budžetu Srbije znatno bolje nego što je bilo planirano i da je deficit za četiri meseca ove godine iznosio 13,4 milijarde dinara, umesto predviđenih 72,2 milijarde -što je šest puta uspešnije od prognoze MMF-a.\nDodao je i da će 2016. godina biti najteža do sada jer dospevaju na naplatu kratkoročni krediti uzimani 2011. godine - trošak budžeta po osnovu isplatu kamata ove godine će biti 139 milijardi dinara.\nVeoma važno je da smo uspeli drastično i da uvećamo poreske prihode, imamo manje neporeske prihode u odnosu na prošlu godinu, i u drugom kvartalu ili početkom trećeg kvartala ćemo imati veće prihode, rekao je Vučić i najavio da će tek u junu biti naplaćene dividende od "Telekoma Srbije".\nDodao je da su prihodi veći od planiranih za 48,7 milijardi dinara, odnosno 17,8 posto, a ukupni prihodi veći za 7,5 odsto u odnosu na isti period prošle godine.\nPremijer je naveo da rast ukupnih prihoda dugujemo rastu poreskih prihoda i dodao da svi poreski oblici beleže rast u odnosu na isti period prošle godine.\n"Imamo nešto gde smo na istom nivou ili minimalno nižem, to se odnosi na akcize za cigarete ali to ima veze sa plaćanjem kompanija. Moraćemo i to da pojačamo", rekao je Vučić i najavio žestok obračun sa švercom duvana i cigareta.\nDodao je da nas očekuju teški razgovori sa Međunarodnim monetarnim fondom - o racionalizaciji u javnom sektoru, reformi obrazovanja i zdravstva, finansiranju lokalnih samouprava, rešavanju problematičnih kredita.\n"Blumberg preporučuje kupovinu srpskih obveznica"\nPremijer je izjavio da su nemačka Komercijalna banka i Rajfajzen banka preporučile kupovinu srpskih obveznica, što, kako je naveo, znači da je Srbija prevazišla Poljsku, Mađarsku i Hrvatsku u onome što radi u kontroli javnih finansija.\n"To bi značilo da će neke od tih zemalja izgubiti milijarde u evropskim fondovima, i s druge strane, preporuka za kupovinu srpskih obveznica znači poverenje u srpski finansijski sistem", rekao je Vučić.\n"To će biti velika vest za građane Srbije", poručio je Vučić.\n"U vladi možda jedno ministarstvo manje"\nPremijer Srbije Aleksandar Vučić izjavio je danas da će razgovore o novoj vladi započeti kada završi plan i program svog budućeg kabineta, za šta mu, kaže, treba još desetak dana, ali je napomenuo da će vlada možda imati jedno ministarstvo manje.\n"Verujem da ćemo ministarstava imati jednak broj, možda jednog ministra manje. Radimo na zakonu o vladi i o ministarstvima, ali pre toga ćemo da uradimo plan i program", rekao je Vučić novinarima, na pitanje o budućem sastavu vlade, te da li će u njoj biti mesta možda i za LSV i LDP.\nNajavio je da bi moglo da dođe do promena u nadležnostima dva ministarstva.\nPremijer je rekao da se i danas video sa predsednikom Tomislavom Nikolićem, ali da nisu uopšte razgovarali o predstojećim konsultacijama po pitanju mandatara i formiranja vlade.\n"To je tehničko pitanje, ali je važno da čuje kako koje stranke vide budućnost Srbije. Mi smo razgovarali o životnim pitanjima u Srbiji, mojoj poseti Kazahstanu, poseti Medvedeva Srbiji, Nikolića Rusiji sledeće godine...", precizirao je Vučić.\nDodao je da je bilo reči i o tome šta treba uraditi sa preduzećima koje koriste gas kao osnovnu sirovinu, o situaciji u vojsci, jačanju namenske industrije - odnosno, "o svemu što spada u naše ustavne nadležnosti".\nVučić je rekao i da više ne čita šta se sve piše po novinama i da se samo pita kako su mediji do svega toga došli, kada on o sastavu vlade nije razgovarao ni sa najbližim saradnicima.\n"Toliko sam gluposti pročitao prethodnih dana, samo se pitam kako su ljudi došli do toga, jer se ja o tome ni sa kim nisam konsultovao, a prvo ću valjda mojim saradnicima da kažem", rekao je Vučić.\nDodao je da sa saradnicima trenutno priča samo o programu i planu i to svaki dan, a da će razgovori o vladi uslediti kada to završi. Na tome sa saradnicima, kako ističe, radi temeljno i ozbljno.\n"Držim se plana i programa ko pijan plota", rekao je Vučić i dodao da će pobediti "i kamen i te koji pomažu da kamen guraju dole" i da će ih pobediti rezultatima i boljim životom građana.\nNaveo je i da će biti dosta novih imena u Srpskoj naprednoj stranci, kao i da će o tome takođe razgovarati sa saradnicima.\nKako kaže, želi da vidi i da se otvori prostor u stranci za neke nove, mlade ljude, posebno što će dosta funkcionera zauzeti mesto u vladi.\n"Vreme je da u narednom periodu dođe do smene generacija. Biće dosta novih imena", rekao je Vučić.\nOdgovarajući na pitanje novinara, premijer je rekao da lider SDPS Rasim Ljajić, koji je najavio kandidaturu za predsednika države, ima pravo da donosi odluke kakve želi, ali da njega sada ne zanimaju predsednički izbori.\n"Imam puno poverenja u Ljajića i njegove odluke, on kao partijski lider ima pravo da donosi odluke kakve želi. Neću da se bavim predsedničkim izborima, bavim se važnim stvarima za narod", istakao je Vučić i dodao da će se predsedničkim izborima baviti mesec dana.\nTrenutno se, dodaje, bavi time kako da obezbedi dobre stvari za građane, poput poboljšanja kreditnog rejtinga zemlje posle dugo vremena.\n(sreda, 11. maj 2016, 17:18) - anonymous [neregistrovani]\nProsto nas je sramota\nkoliko nam dobro ide ...\nI tako od 2012. do danas, ista recenica non stop ...\n(sreda, 11. maj 2016, 14:52) - anonymous [neregistrovani]\nза премијера који на време указује на могући државни удар у РС, који би моао да произиђе из немира у Бањалуци.\n(sreda, 11. maj 2016, 13:41) - anonymous [neregistrovani]\nПодршка Додику и Српској\nНароде српски не наседајте на лажна обећања, иза тога се крију џелати Српске, сетите се чувене реченице нашег председника Милошевића "Не нападају они Србију због Милошевића, него Милошевића због Србије".\n(sreda, 11. maj 2016, 13:27) - anonymous [neregistrovani]\nSamo pričamo o uspesima, a narod sve gore živi. Umesto pravog istinskog rada, svaki dan po sat i više premijer provodi sa novinarima, i priča jedno te isto.\n(sreda, 11. maj 2016, 13:18) - anonymous [neregistrovani]\nTeško je to sve, jer ti imaš gubitnike izbora u RS koji su molili Bakira da budu dio vlasti na nivou BiH, kako bi se spasili od raspada jer su opozcija 10 god. Od kad su ušli u vlast, prave ogromne probleme RS i po nalogu Bakira blokiraju sve investicione i platežne projekte za koje RS treba saglasnost i zajedničkih institucija. Sad isto ide info da će izgubiti i veliki dio opština u RS, pa su se odlučili za slamku, proteste pod ekonmoskim gleslom koji bi našli određeni br. pristalica u bilo kojoj zemlji svijeta.


Evropski komesar Johanes Han dolazi u subotu 10. septembra u radnu posetu Srbiji – NAJNOVIJE VESTI\nEvropski komesar Johanes Han dolazi u subotu 10. septembra u radnu posetu Srbiji\n7th September 2016 , 11:21 RTS\nEvropski komesar za pregovore o proširenju Johanes Han biće subotu 10. septembra u radnoj poseti Srbiji.Johanes Han bi u Beograd trebalo da stigne u petak uveče, potvrđeno je Tanjugu u kabinetu komesara za pregovore o proširenju.\n– Tokom sastanka sa gospodinom Aleksandrom Vučićem komesar Han će mu lično čestitati na imenovanju za novog premijera Srbije – naglasila je u izjavi za Tanjug portparolka Evropske komisije Maja Kocijančić.\nJohanes Han će se sastati i sa članovima nove srpske Vlade i Parlamenta, kao i sa predstavnicima poslovne zajednice u zemlji i mladim preduzetnicima.\nU sedištu Evropske komisije u Briselu Tanjugu su potvrdili da će teme posete i razgovora evropskog komesara i srpskih zvaničnika biti pristupni proces Srbije kao i regionalna saradnja.\n– Biće procenjen dosadašnji napredak i postavljene smernice za nove korake – dodala je Kocijančić.\nPoseta komesara za pregovore o proširenju Johanesa Hana Beogradu dolazi posle razmene pisma Beograd i Brisela o stanju u regionu i poziva predsednika Evropske komisije Žana Kloda Junkera na poštovanje principa pomirenja, dobrosusedskih odnosa i regionalne saradnje.


Postrojenje za preradu otpadnih voda u Šapcu primer dobre prakse - Glas Podrinja\nPredstavnici NALED-a, Udruženja 3E i Mreže inspektora u Šapcu\nPredstavnici NALED-a, Udruženja 3E i Mreže inspektora u okviru Meseca voda danas su posetili postrojenje za preradu otpadnih voda u Šapcu kako bi se detaljnije upoznali sa modelom rada sistema i svoje impresije podelili sa zainteresovanim lokalnim samoupravama u Srbiji.\nSrđan Gajić predsednik Udruženja 3E u okviru projekta NALED-a „Javno-privatni dijalog“ koji finansira USAID ističe da je šabačko postrojenje primer dobre prakse, te da se ovo pozitivno iskustvo može primeniti i u drugim gradovima.\n-U okviru globalnog projekta bavimo se otpadnim vodama i želimo da regulišemo taj sistem kada je u pitanju zakonska regulativa. Namera nam je da sa više aspekata pokažemo kako sve funkcioniše, i iz ugla privrednika i lokalne samouprave. Postrojenje u Šapcu je dobar primer kako jedno postrojenje može da funkcioniše. Tokom posete saznali smo koju su tehnologije koristili, probleme sa kojima su se susreli i šta mogu u budućnosti da učine kako bi postrojenje dobilo nove funkcije, možda u vidu bio postrojenja, ili proizvodnje električne energije- rekao je Gajić i naglasio da u Srbiji radi neznatan broj postrojenja za preradu otpadnih voda, a da je neophodno da ih bude nekoliko stotina.\nUnapređnje prerade otpadnih voda jedan je od ciljeva JKP „Vodovod Šabac“. Naredna faza je usmerena na proširenje kapaciteta uz visoke ekološke standarde, kao i održivost sistema.\n-Poseta predstavnika NALED-a je dokaz da su prepoznali značaj i rad našeg postrojenja. Druga faza je planirana i o tome je bilo reči, te će nam saveti biti od važnosti u procesu potrage za fondovima finansiranja. To bi bio i ekološki napredak u fukcionisanju postrojenja, jer bi obezbedilo preko 60 odsto energije iz sopstvenih izvora – istakao je v.d. direktora JKP „Vodovod Šabac“ Jovan Vraneš.


Divac: Obaveza da budemo bolji - Vesti, Ostali sportovi, Top News\nHotSport»Vesti, Ostali sportovi, Top News»Divac: Obaveza da budemo bolji\nDivac: Obaveza da budemo bolji\n| 2013-10-15T12:51:05+00:00\t15. okt 2013. 12:48|0 komentara\nPredsednik Olimpijskog komiteta Srbije Vlade Divac izjavio je danas da nacionalni olimpijski tim ima obavezu da na Igrama u Riju 2016. godine bude uspešniji u odnosu na OI u Londonu.\n‘KLAČ’ MAJSTOR: Bogdanovićeva ‘b...\nDA LI JE OVO POTCENJIVANJE NBA KOŠARKAŠA IZ SRBIJE...\n„Kao što svi često ističu, sportisti su najbolji ambasadori Srbije i način na koji oni promovišu Srbiju u svetu zaista nema cenu. Srbija je na Olimpijskim igrama u Londonu bila uspešnija nego u Pekingu, a naš cilj i obaveza je da u Riju 2016. budemo još uspešniji i da Srbiji donesemo još više razloga za slavlje“, rekao je Divac učestvujući na 32. Klubu lobista u „Privrednoj komori Srbije“.\nOn je naglasio je da je OKS i pre njegovog dolaska imala jasno definisanu strategiju i viziju, koju je on sa svojim saradnicima razvio i unapredio.\n„Donošenjem novog zakona o sportu, naša organizacija je prepoznata kao krovna institucija vrhunskog sporta, a pozicija OKS je takva da sa mnogo većom snagom zastupa interese naših članova – nacionalnih sportskih saveza olimpijskih sportova“, dodao je Divac.\nGeneralni sekretar OKS Đorđe Višacki objasnio je da je ta institucija u potpunosti okrenuta sportistima i njihovim potrebama, kao i da je njihov najvažniji partner Ministarstvo omladine i sporta.\n„Olimpijski komitet Srbije ima izvanrednu saradnju sa Ministarstvom omladine i sporta, što je najbitnije za funkcionisanje sistema sporta u Srbiji, jer se najveći deo priprema i treninga sportista finansira iz budžeta Republike Srbije. Ponosni smo na transparentnost i jednostavnost programa finansiranja kroz kategorije koji smo uveli. Time je omogućeno svim sportistima da znaju tačno kojim sredstvima na osnovu postignutih rezultata raspolažu, i da na osnovu toga naprave plan svojih treninga i priprema“, rekao je Višacki.\nVišacki je istakao da OKS paralelno radi na tri velika projekta – Letnje olimpijske igre „Rio 2016“, Zimske olimpijske igre „Soči 2014“ i Letnje olimpijske igre za mlade „Nanžing 2014“.\n„Pored ovih projekata, Olimpijski komitet Srbije paralelno se bavi i razvojnim programima koji obuhvataju mlade sportiste od 16 do -20 godina, koji predstavljaju budućnost našeg sporta i nade za OI u Tokiju 2020. Sport po svojoj prirodi zahteva ozbiljno planiranje unapred i mislim da je sport grana koja može svima ostalima da služi za primer“, zaključio je Višacki.


Banca Intesa u volonterskoj akciji u Obrenovcu\nBanca Intesa je četvrti put zaredom podržala najveću volontersku akciju domaćeg korporativnog sektora pod nazivom Naš Beograd. Ove godine akcija je bila usmerena u pravcu pružanja pomoći stanovnicima Obrenovca, beogradske opštine koja je pretrpela veliku štetu u majskim poplavama.\nZaposleni u Banca Intesa učestvovali su ukljanjanju maltera sa fasade i unutrašnjih zidova jednog porodičnog doma kako bi ukućanima pomogli da se pripreme za predstojeće građevinske radove. Pored toga, jedan deo volontera Banke uredio je igralište i ogradu obrenovačkog vrtića „Nevena“.\nKao i ranijih godina, volontersku akciju Naš Beograd organizovali su Forum poslovnh lidera i Smart kolektiv uz podršku USAID-a preko Instituta za održive zajednice, a s obzirom na specifičnost lokacije na kojoj su ove godine obavljani svi volonterski radovi, akcija je realizovana u saradnji sa lokalnim Volonterskim servisom i Fondacijom za mlade Obrenovca.


Osmančević: Neophodno dopuniti ustav RS-a - Klix.ba\nPredsjedavajući Vijeća naroda RS-a Dževad Osmančević ocijenio je danas da je neophodno da se u RS-u radi na dopuni Ustava koji ima mnogo pravnih manjkavosti i nedorečenosti koje su dovele do trenutne situacije, a u kojoj postoje različiti stavovi ko treba da obavlja funkciju predsjednika do raspisivanja prijevremenih izbora.\nOn je kazao da se od Centralne izborne komisije BiH očekuje da danas saopći svoje obrazloženje u vezi s ovom situacijom u kojoj se nalazi RS, jer u Ustavu nije definirano ko će obavljati funkciju predsjednika nakon iznenadne smrti Milana Jelića.\nOsmančević je, nakon posebne sjednice Vijeća naroda na kojoj nije postignuta saglasnost o vetu bošnjačkih delegata na odluku Skupštine da predsjednik entitetskog parlamenta Igor Radojičić obavlja neodložne poslove entitetskog predsjednika, kazao da je stav Bošnjaka da se iz ove komplicirane situacije moglo izaći da je postojalo malo dobre volje.\nIstaknuo je da je trebalo obaviti konsultacije koje bi osigurale rješenja povoljnija za RS i funkcioniranje institucije entitetskog predsjednika.\nBošnjaci smatraju da u RS-u postoje dvojica potpredsjednika koji su mogli obavljati u postojećem vakuumu funkciju predsjednika, a da se odbijanjem tog prijedloga devalvira i dovodi u pitanje postojanje funckije potpredsjednika RS-a iz reda druga dva naroda.


Regionalni samit: Optimistične poruke, ali bez zajedničke deklaracije\nSamit SEECP u Beogradu, juni 2012.\nSamit šefova država i vlada Procesa saradnje u jugoistočnoj Evropi (SEECP), završen je u Beogradu bez usvajanja zajedničke deklaracije.\n„Sa žaljenjem zaključujem da usled protivljenja jedne zemlje – učesnice, nećemo imati deklaraciju Samita“, rekao je Vuk Jeremić, ministar spoljnih poslova u odlazećoj vladi Srbije, zatvarajući Samit Procesa saradnje u jugoistočnoj Evropi.\nTakvom epilogu prethodilo je protivljenje delegacije Albanije stavu u predloženom tekstu Deklaracije, koji se odnosio na predstavljanje Kosova, tražeći da se dogovor o regionalnom predstavljanju u potpunosti primeni i da Kosovo bude zastupljeno kao ravnopravna članica.\nStav Srbije je potom bio da je to za nju neprihvatljivo, a krajnji rezultat da se skup zatvori bez završnog dokumenta.\nOvaj događaj sa samog kraja Samita, bacio je senku na skup koji je proticao u atmosferi optimističnih poruka o unapređenju regionalne saradnje i dobrosusedskih odnosa i zajedničkom cilju napredka na evropskom putu.\nTomislav Nikolić ponovio da evropske integracije ostaju prioritet.\nZa to se, u svom govoru, založio i novoizabrani predsednik Srbije Tomislav Nikolić, osvrnuvši se i na dijalog Beograda i Prištine, u kome je, kako je rekao, Srbija pokazala konstruktivan pristup i dobru volju, što namerava da čini i ubuduće. On je takođe ukazao da evropske integracije ostaju prioritet.\n„Srbija će nastaviti da ide putem evropskih integracija tako što će promovisati, reformisati i menjati sistemske probleme koji ometaju njen razvoj i prosperitet. Posvećeni smo principu individualne evaluacije svake pojedinačne zemlje za sticanje članstva u EU, u zavisnosti od napretka ostvarenog u smislu realizacije postavljenih kriterijuma i uspešne implementacije reformi, ali isto tako smo protiv uslovljavanja brzine napretka procesa neke zemlje na račun drugih zemalja - kandidata“, rekao je Nikolić.\nI predsednik Crne Gore Filip Vujanović je rekao da je ta zemlja snažno posvećena regionalnoj saradnji i odana politici dobrosusedstva. Vujanović je, u susret zasedanju Evropskog saveta krajem meseca, na kome će se odlučivati o otvaranju pregovora EU sa Crnom Gorom, rekao da Podgorica u tom procesu očekuje podršku svih država regiona.\n„Sve više uviđamo da se zajednički projekti najbolje valorizuju kroz zajedničke potencijale na svim poljima. Posebno uvažavajući doslednu primenu principa individualnog vrednovanja svake države u integracionim procesima, želim da ponovo naglasim da je pojedinačni uspeh svake države istovremeno i vrednost ukupnog regiona. Moramo preduzeti sve da ekonomije naših država zaštitimo i ojačamo. Sigurno ne kroz protekcionizam ili bilo koju formu ekonomskog nacionalizma, već u relaciji međusobne saradnje i pomoći", rekao je Vujanović.\n(FOTOGALERIJA: Samit SEECP, Beograd, 15.6.2012.)\nČlan Predsedništva BIH Nebojša Radmanović, ukazao je da se ta država zalaže za prevazilaženje problema i tereta prošlosti dijalogom, takođe istakavši evrointegracije kao prvi državni prioritet. U tom svetlu, Radmanović je rekao da BiH planira da do kraja godine podnese apliakciju za status kandidata za članstvo u EU.\n„Protivimo se obustavljanju daljeg proširenja EU nakon ulaska Hrvatske 2013. godine, koje zagovaraju pojedine političke snage iz Evrope, jer takva politika deli region i sve preostale zemlje u Evropi na one koje mogu i one koje ne mogu biti članice EU. Što pre dobijemo kandidatski status, bićemo motivisaniji za ulazak u EU i konkretno raditi na realizaciji predpristupnih obaveza i obrnuto“, kaže Radmanović.\nSamit je bio prilika i za niz bilateralnih sastanaka, ali i za prvi susret novog predsednika Srbije sa liderima regiona.\nZa razliku od nedavne inauguracije na koju nije došao veliki broj zvanica iz regiona, a čemu su prethodile nedolične Nikolićeve izjave o Srebrenici i Vukovaru, u Beogradu su sada bili predstavnici gotovo svih zemalja, a u svojim obraćanjima su Nikoliću čestitali na izboru za predsednika.\nIpak, upadljiv je bio izostanak predsednika ili premijera Hrvatske, kao i to da je BiH predstavljao samo predstavnik srpskog naroda iz trojnog predsedništva.\nNikolić je rekao da je svaka zemlja bila zastupljena onako kako misli da treba, ali je istovoremeno poručio da je spreman za razgovore sa Ivom Josipovićem i Bakirom Izetbegovićem.\nSkup je obeležio i izbor bivše šefa jugoslovenske diplomatije Gorana Svilanovića za generalnog sekretara Saveta za regionalnu saradnju. Svilanović je rekao da će se na čelu te organizacije truditi da pomogne u prevazilaženju otvorenih pitanja u regionu.\n„Naravno da postoji čitav niz otvorenih pitanja u regionu, to se vidi i iz činjenice da danas nije usvojen završni dokument. Ali, to su stvari koje su se događale i ranijih godina, a možda će se događati i u budućnosti, iako će svi svakako raditi na tome da se u što većoj meri postigne saglasnost. Tu i počinju moje obaveze da probam da pomognem onoliko koliko Savet može da pomogne u procesu dogovora između ovih 12 zemalja“, rekao je Svilanović.\nSamitom u Beogradu, zavšreno je i jednogodišnje predsedavanje Srbije Procesom saradnje u jugoistočnoj Evropi, kojim će, narednih 12 meseci predsedavati Makedonija.


Petak 13. mnogi u svetu smatraju baksuznim danom u godini. Ako se brinite šta će biti ovog puta, onda niste jedini, piše britanski Telegraf. Psiholozi su čak osmislili dijagnozu za takav osećaj – paraskavedekatriafobija ili strah od petka 13.\nBroj prodatih nekretnina je u padu tokom petka 13. Istraživanje FindaProperty.com je pokazalo da je između 2005. i 2012. bilo za 43 odsto manje transakcija na petak 13. u odnosu na bilo koji drugi petak. Najgori dan za prodaju nekretnina, prema ovom istraživanju bio je petak 13. maj 2011. kada je prodaja nekretnina opala za čak 51 odsto. Agenti za nekretnine tvrde da kuće sa brojem 13 nisu tako česte. Prema sajtu za nekretnine Zoopla, svega 28 odsto ulica ima kuću sa brojem 13.


DRUGARIJADA – kamp prijateljstva, Brzeće |\nDRUGARIJADA – kamp prijateljstva, Brzeće, Brzeće, Kopaonik\nU pitanju je kamp čiji je cilj kreiranje podsticajne sredine koja podržava razvoj pozitivnih životnih veština, izražavanje individualnosti i sticanja novih iskustava kod dece uzrasta od 7 do 10 godina. Kroz različite edukativne i sportske radionice, programe i zajedničke aktivnosti deca imaju prilike da steknu nova znanja, nauče nove veštine, zdrave navike, bave se sportom i ostvare nova poznanstva i prijateljstva.\nod 15.09.2019. do 21.09.2019.\nDrugarijada – kamp prijateljstva – je kamp humanitarnog karaktera, koji Fondacija Novak Đoković organizuje za decu koja pohađaju nastavu I-IV razreda u izdvojenim, kombinovanim odeljenjima u ruralnim predelim Srbije. U pitanju je kamp čiji je cilj kreiranje podsticajne sredine koja podržava razvoj pozitivnih životnih veština, izražavanje individualnosti i sticanja novih iskustava kod dece uzrasta od 7 do 10 godina. Kroz različite edukativne i sportske radionice, programe i zajedničke aktivnosti deca imaju prilike da steknu nova znanja, nauče nove veštine, zdrave navike, bave se sportom i ostvare nova poznanstva i prijateljstva. Ove godine na Drugarijadi će učestvovati oko 130 dece i njihovih 16 učitelja.\nOrganizacija, volonteri, kao i svi saradnici, deca i učitelji biće smešteni u hotelu Junior u Brzeću (Kopaonik). Volonteri će biti smešteni u trokrevetnim i četvorokrevetnim sobama sa kupatilom (TV, WiFi). Obroci – doručak, ručak i večera sa dve užine – biće obezbeđeni svakog dana za sve učesnike. Ukoliko postoji intolerancija na određene namirnice ili poseban režim ishrane bitno je naglasiti kako bismo mogli na vreme da iskomuniciramo sa kuhinjom hotela. Troškove smeštaja, prevoza i ishrane biće obezbeđeni od strane Fondacije.\nBrzeće je mesto podno planine Kopaonik, udaljeno oko 260 km od Beograda. Fondacija bi volontere sačekala na aerodromu, a potom bi se uputili na krajnje odredište – Brzeće. Po dolasku volontera, planiran je obrok, mini-odmor, sastanak celog tima i na kraju interaktivno predavanja za sve volontere kako bi se upoznali i razmenili iskustva. Posle svakog obroka, sledi kratka pauza za volontere koju mogu iskoristiti u holu hotela ili van njega.\nenglesi i srpski\nSvaki dan je isplaniran aktivnostima od ujutro do uveče, ali svakako nakon večernjih aktivnosti volonteri su slobodni da koriste svoje vreme i sadržaje u sklopu hotela.\nObavezno prethodno iskustvo na sličnim kampovima za decu, izražen timski duh/rad u grupi, poznavanje engleskog jezika, a u idealnom slučaju i elementarno poznavanje srpskog jezika. Sve aktivnosti se odvijaju na srpskom jeziku, ali komunikacija sa volonterima je predviđena na engleskom.


Gabrijel: Nemačka nastavlja obaveštajnu saradnju sa SAD\nIzmeđu SAD i Nemačke postoji "snažna obaveštajna saradnja": Zigmar Gabrijel\nNemački ministar spoljnih poslova Zigmar Gabrijel rekao je da je "apsolutno neophodno" da se nastavi obaveštajna saradnja sa SAD posle navoda da je američki predsednik Donald Tramp otkrio ruskim zvaničnicima poverljive obaveštajne podatke.\nGabrijel je posle sastanka s američkim državnim sekretarom Reksom Tilersonom sinoć u Vašingtonu rekao da obaveštajna saradnja dve zemlje nije bila tema njihovog razgovora, prenosi agencija Associated Press.\nUpitan da li Nemačka još može da ima poverenja u SAD kada je reč o deljenju obaveštajnih informacija, Gabrijel je rekao da između dve zemlje postoji "snažna obaveštajna saradnja" i da je to "apsolutno neophodno" za bezbednost Nemačke.\n"Siguran sam da ćemo nastaviti saradnju", dodao je Gabrijel.\nTramp je potom izjavio da je "imao sva prava" da te informacije podeli s Rusima, a Bela kuća je saopštila da je to bilo "sasvim prikladno".


Cilj Srbije 40% zelene energije do 2040. godine\nPotpredsednica Vlade Srbije i ministarka rudarstva i energetike Zorana Mihajlović i Danijela Isailović, menadžerka udruženja “Obnovljivi izvori energije”, potpisale su Sporazum o saradnji između Ministarstva i udruženja.\nPotpisan sporazum Ministarstva i udruženja Obnovljivi izvori energije\nMinistarka je i izjavila da ovaj sporazum šalje jasnu poruku da će Srbija više raditi na proizvodnji energije iz OIE, jer je vizija Srbije, kako je istakla, najmanje 40% proizvedene energije iz obnovljivih izvora do 2040. godine.\nMihajlovićeva je podsetila i da je sinoć parlament usvojio set zakona iz rudarstva i energetike, koji predstavljaju bazu za dalji razvoj i energetsku tranziciju Srbije.\n– Reč je o setu važnih, bazičnih i modernih zakona koji će nam omogućiti da se brže razvijamo na putu zelene tranzicije. Kada smo pre par meseci započeli razgovore na tu temu, znali smo da neće biti lako jer je energetika spavala godinama. Ovaj sporazum znači i poziv investitorima da dođu i ulažu u Srbiju, jer je potencijala mnogo, a učinili smo da sve procedure budu efikasne i brze i da kroz konkurenciju i takmičenje dobijemo dobre cene i nove elektrane na gas, biomasu, vetar i solar. Do sada se najviše investiralo u vetroparkove i najviše instalisanih megavata je iz njih, ali nema razloga da ne dobijemo više enegije iz solarnih elektrana, na primer – rekla je ona.\nDanijela Isailović istakla je da je usvajanje Zakona o obnovljivim izvorima energije, prvog srpskog zakona koji definiše zelenu energiju, sjajna vest za sve investitore.\n– Hvala i EBRD-u na podršci pri osnivanju udruženja. Naš cilj je da se unaprede investicioni ambijent i poslovna klima u Srbiji. Drago nam je da delimo vrednosti i ciljeve sa Vladom Srbije i Ministarstvom, jer želimo više proizvedene energije iz OIE. Zajedno ćemo raditi na promociji zelene energije i edukaciji građana o značaju obnovljivih izvora – rekla je Isailovićeva.\nŽužana Hargitai, direktorka EBRD-a za zapadni Balkan, izjavila je da je ovog proleća Srbija promenila brzinu usvajanjem paketa zakona u oblasti rudarstva i energetike, čime je napravljen ogroman korak napred, i to za samo dva meseca.\n– Dobra vest je da zaduženja Srbije u ovoj oblasti neće rasti jer ima dosta investitora spremnih da dođu i investiraju u OIE. Mi ih primoravamo da se takmiče i da ponude najbolje cene i uslove u proizvodnji energije. Prve aukcije odnosiće se na proizvodnju iz snage vetra. Tu smo da pružimo podršku, kako u proizvodnji energije, tako i da podržimo investicije u mreže, da bi bile u stanju da prime energiju iz OIE – rekla je ona.\nAmbasador Finske Kimo Lahdevirta rekao je da mu je drago što su oni jedni od osnivača ovog udruženja i da Finska pokazuje veliku posvećenost daljem razvoju OIE u Srbiji, kao i da će u budućnosti biti i više finskih kompanija ovde, s obzirom na pažnju koju Srbija daje projektima iz OIE.\nIzraelski ambasador Jahel Vilan rekao je da je ponosan što je Izrael partner Srbije u oblasti obnovljivih izvora energije. On je dodao da Izrael dosta ulaže u OIE i da su pronašli i prirodni gas u Mediteranu, te da je to još jedna od inicijativa koja može pomoći da gas dođe i u Srbiju.\nAmbasador Belgije Kun Adam čestitao je potpisnicama sporazuma i dodao da je važno da imamo Vladu i privatni sektor koji rade zajedno i da to vodi unapređenju zelene budućnosti i implementaciji evropskih standarda i normi ka razvoju zelene ekonomije.\nIbrahim Aldarmaki, zamenik ambasadora Ujedinjenih Arapskih Emirata, izjavio je da UAE vide priliku da investiraju u budućnost kroz obnovljive izvore energije, koji su dobar put borbe sa klimatskim promenama, te da će nastaviti da pomažu Srbiji kao partneru na putu ka održivom razvoju i budućnosti.\nKristijan Šiling, šef razvojne saradnje Ambasade Nemačke rekao je da današnje potpisivanje sporazuma ukazuje na to šta sve možemo zajedno da ostvarimo i da je to važan korak u cilju implementacije Zelene agende, kojoj je Vlada Srbije posvećena. Dodao je da Nemačka podržava Srbiju na putu ka EU, te da će povećati svoje investicije u energetsku efikasnost i obnovljive izvore energije u Srbiji, preneo je sajt Ministarstva energetike.\nVest preuzeta sa portala ekapija.rs.\nEKO STEP PELLET – prva Srpska Fabrika koja će proizvoditi pelet zahvaljujući obnovljivim izvorima energije\nAkcija čišćenja priobalja Dunava\nProslava četvrtog rođendana Eko-Step Pellet doo\nPenal za Petru\nRafting Tarom za najhrabrije - Eko step pellet team building\nEko step pellet д.o.o. – Поносни носилац жига Чуваркућа!\nEko step pellet i upotreba solarne energije\nEkostep Pellet doo postao član udruženja "Obnovljivi izvori energije Srbije"\nPotrošnja peleta u Srbiji nastavlja da raste: pelet sve popularnije gorivo\nEko Step pellet d.o.o.\nSrpskih vladara br. 3\n12 300 Petrovac na Mlavi,\n+381 12 430-200\nUlica Vojvode Stepe 18\n+ 381 11 3980505\n+381 62 307 018\nKolačiće (Cookies) koristimo kako bi sajt bio funkcionalan. Korišćenjem našeg sajta, slažete se sa Politikom privatnosti .


TURISTICKA AGENCIJA FANTAST TRAVEL Stari grad, Beograd\n( 5.0 ) broj glasova: 3 2\nAdresa: Knez Mihailova 21a, TC MILENIUM, 1 sprat\nTel: 011/32 8XXX011/32 88 978, 011/630 28 71\nOsnovni proizvodi/usluge: turisticka agencija fantast travel, turisticka agencija fantast travel beograd, agencija fantast travel stari grad, fantast travel\nTuristička agencija Fantast Travel nalazi se u Knez Mihailiovoj ulici broj 21A i pravo je mesto za sve znatiželjne putnike i avanturiste koji su željni zabave, provoda i novih iskustava. Naš mlad i stručan tim, uvek Vam stoji na usluzi kada je reč o organizaciji najinteresantnijih i najpovoljnijih putovanja i uvek su spremni da Vam daju najbolji savet gde, šta i kada posetiti.\nZa sve ljubitelje putovanja u našoj ponudi se nalazi veliki broj aranžmana za sve vodeće destinacije u Evropi i svetu. Ukoliko želite da Vaš odmor provedete u Srbiji nudimo Vam mogućnost odmora na planinama, banjama ili salašima. U našoj ponudi se nalazi i veliki broj aranžmana u okviru Welnwss i Spa programa, za sve koji žele da se odmore i napune baterije u nekim od najlepših Spa centara u Srbiji, Sloveniji, Hrvatskoj i Mađarskoj.\nZahvaljujući dugogodišnjem iskustvu, agencija Fantast Travel uspešno organizuje đačke ekskurzije i putovanja za učenike osnovnih i srednjih škola. Ostvarili smo izuzetne rezultate na polju đačkog i omladinskog turizma, a kvalitet našeg rada je prepoznat od strane velikog broja škola i obrazovnih ustanova sa kojima smo ostvarili uspešnu saradnju.\nUkoliko maštate da Novu godinu dočekate u nekom od najlepših gradova Evrope i uživate u prazničnom raspoloženju u društvu Vaš prijatelja, članova porodice ili voljene osobe, turistička agencija Fantast Travel nudi Vam bogatu ponudu za doček Nove godine 2016. Osetite čaroliju novogodišnjih praznika u Monte Karlu, Torinu, Milanu, Budimpešti, Pragu, Temišvaru, Beču, Istanbulu, Solunu ili Berlinu.\nAko želite da dočekate Novu godinu 2016. u jednoj opuštenoj atmosferi ispunjenoj pričama o protutnjalom vremenu, umetnosti, vinu, pesmama... preporučujemo Vam putovanje u Toskanu. Aranžman Toskana Nova Godina 2016. traje 6 dana i obuhvata posetu prelepim italijanskim gradovima Bolonji, Pizi, Sijeni, San Điminjanu i Firenci. Datum polaska je 29. decembar, a svi koji se odluče za ovaj aranžman, zaista će uživati u putovanju koje će im ostati u neizbrisivom sećanju.\nZa sve one koji žele da posete grad neobične lepote i kraljevskog držanja, iz naše ponude posebno izdvajamo novogodišnji aranžman za Torino koji će vas oduševiti svojim trgovima, aristokratskim zgradama i 18 kilometara arkada, koji datiraju iz 1500 godine i koje Vam omogućavaju nesmetanu šetnju čak i po kiši. Ono što Torino čini posebnim je činjenica da se u ovom gradu nalazi i veliki broj prodavnica čokolade koje će svojim izgledom, dekoracijom i mirisima, oduševiti sve ljubitelje ovog slatkiša. Aranžman Torino Nova Godina 2016. traje 6 dana, a polazak je 30. decembra.\nSvim ljubiteljima toplijih krajeva i Mediterana preporučujemo putovanje koje objedinjuje italijansku Ligurijsku rivijeru i francusku Azurnu obalu, fantasične predele i neverovatno lepe gradove. Aranžman Monte Karlo Nova Godina 2016. traje 6 dana i obuhvata obilazak Sanrema, Kana, Nice, Monaka, Monte Karla i Đenove. Svi oni koji se odluče za ovo putovanje mogu da očekuju uživanje u neverovatnim prizorima koji prosto oduzimaju dah.\nZa sve dodatne informacije o našim aranžmanima za doček Nove godine 2016. možete nas kontaktirati na telefone ili e-mail:\nTel: 011/ 32 88 978\n011/ 63 02 871\nMob: 066/ 66 77 808\nPosetite i naš sajt: www.fantast.rs\nFantast Travel, Knez Mihailova 21A, TC Milenijum, Beograd\nturisticke agencije beograd turisticke agencije u beogradu turističke agencije turistička agencija beograd turisticka agencija


Cleveland Cavaliers Potpisi\nAutor: Marko Mikić Datum objave: 10.09.2021. Foto: NBA.com\nKavalirsi su potpisali kanadskog plejmejkera Kevina Pengosa, na ugovor u trajanju od dve godine. Ugovor je ukupno vredan 3.5M$, a prva godina i 1.67M$ su garantovani.\nKevin Pengos je poslednjih šest godina proveo igrajući za klubove u Evropi. Prvi klub mu je bio Gran Kanarija, tamo je igrao dve sezone i beležio 11 poena u proseku, uz nešto manje od 5 asistencija. Posle Gran Kanarije dolazi u Žalgiris, gde je takođe bio dve sezone, nakon kojih se zapustio u Blaugranu, odnosno Barselonu. Nakon epizode u Barsi, seli se u hladni Sankt Peterburg, gde je proveo jednu sezonu u kojoj je beležio 13.5 poena i 6.6 asistencija u proseku. Igrajući za Zenit, uvršten je u najbolju petorku Evrolige.\nJedan od prioriteta ekipe iz Ohaja je bilo pojačanje na mestu pleja, odnosno igrača koji će ulazit sa klupe kad se Darijus Garland bude odmarao. Sada, pored Garlanda, dres Klivlenda nose Riki Rubio i Kevin Pengos, te bi organizacija igre trebala biti na boljem nivou.\nPengos je igrao američku košarku na univerzitetu Gonzaga, gde je proveo 4 godine. Takođe, nastupao je za nacionalnu selekciju Kanade, kojoj je pomogao da se domogne Svetskog prvenstva 2019. godine, igranog u Kini.


Izbjeglice i migranti u Velikoj Kladuši, ilustrativna fotografija\nTeret suočavanja s povećanim brojem dolazaka migranata i izbjeglica, koji kroz Bosnu i Hercegovinu prolaze ka željenoj zemlji u Evropskoj uniji, pao je na lokalnu zajednicu, kažu predstavnici Unsko-sanskog kantona (USK) u kojem ih je najviše. Migrantskom krizom, kažu, vlasti u BiH ne upravljaju, niti pružaju podršku lokalnoj zajednici. O ovim pitanjima trebalo se raspravljati 11. aprila u državnom Parlamentu BiH, no sjednica je na početku prekinuta, jer nije bilo kvoruma.\n„Moramo, radi tog skučenog životnog prostora, radi zaštite sigurnosti, radi zaštite zdravstvene i epidemiološke situacije, mi moramo ići u pravcu zatvaranja, odnosno izmještanja dva migrantska centra, a to su 'Miral' u Velikoj Kladuši i 'Bira' u Bihaću. Stoga smo očekivali da će na današnjoj sjednici biti zaduženo Koordinaciono tijelo da postupi po zaključcima Gradskog vijeća Bihaća i Vlade USK da se sačini akcioni plan i provede u roku od 30 dana u vezi s ovim pitanjem“, rekao je predsjednik Vlade Unsko-sanskog kantona Mustafa Ružnić.\n"Zar o njima treba raspravljati Parlamentarna skupština BiH, tim više jer u njima stoji da su oni obavezali političke predstavnike s tog područja BiH da se bave ovom temom", pojasnila je Krišto, dodajući da nikakav akt nije došao ni od Ministarstva sigurnosti BiH.


Brža i kvalitetnija fizikalna terapija u Pećincima - RTV Centar Srem\nGlavnoPećinciZdravlje 02/14/2018 sofija 0\nSlužba fizikalne medicine pećinačkog Doma zdravlja „Dr Dragan Funduk“, od nedavno je opremljena sa dva nova savremenija aparata – za magnetnu terapiju i laser,...\n„Do sada smo koristili jedan aparat za magnetnu terapiju, a s obzirom da terapija za jednog pacijenta traje dvadesetak minuta do pola sata, mali broj pacijenata smo uspevali da tretiramo tokom jednog radnog dana. Sada će fizijatri moći daleko više pacijenata da zbrinu. Takođe, aparat za laser terapiju koji smo do sada imali dosta je star i vrlo često se kvario, te smo odlučili da nabavimo savremeniji koji može da tretira i neke druge dubine. Sredstva za ovu nabavku obezbedili smo iz sopstvenih sredstava, a to su sredstva koja Dom zdravlja uspe da zaradi na godišnjem nivou od službe Medicine rada“, rekla je Cvetković Mićić.\n„Za pacijente koji imaju osteoporozu postoji poseban program i preporučen je dva puta godišnje u trajanju od 10 terapija. Osim toga, s obzirom da imamo još jedan magnet možemo veći broj pacijenata primiti na terapiju, odnosno možemo četiri pacijenta istovremeno uključiti na terapiju. Indikacije su, osim osteoporoze, koju nismo do sada mogli na taj način da lečimo, lateralni epikondilitis ili u narodu poznat kao „teniski lakat“ od koga pati dosta pacijenata, zatim reumatoidni artritis stanja zapaljenskog oštećenja perifernih zglobova i još jedna zapaljenska bolest kao što je Rejnoov fenomen. To su neke indikacije koje možemo da zbrinemo sa novom opremom. S obzirom da je aparatura baš pravljena za te bolesti očekujemo da se postignu bolji rezultati za kraće vreme“, ističe Kluz Đurđević.\n„Novi laser spada u u lasere nove generacije, koji poseduje tri sonde sa različitim talasnim dužinama, što je vrlo bitno za određivanje dubine prodiranja laserskog zraka. Samim tim možemo da tretiramo neke bolove koji su locirani dublje, za razliku od prethodnog koji je imao manju prodornu moć“, dodaje Kluz Đurđević i naglašava da je nova aparatura takva da postoji mogućnost podešavanja određenih programa, što terapeutima značajno olakšava rad a pacijentima pruža mogućnost bržeg i efikasnijeg lečenja.


Brčanski Forum - „Povežimo se da spriječimo napuštanje školovanja“\n„Povežimo se da spriječimo napuštanje školovanja“\nUdruženja građana „Demos“ iz Brčkog, u fazi je izrade jedinstvene baze podataka, koja će omogućiti pravovremeno prepoznavanje djece u riziku od napuštanja školovanja. S tim u vezi, danas je održan sastanak na kojem su predstavnici obrazovnih i drugih institucija, kao i predstavnici nevladinih organizacija u Brčko distriktu, razgovarali o ovom problemu.\nSastanak je održan u okviru projekta „Povežimo se da spriječimo napuštanje školovanja“, koji je počeo da se realizuje početkom februara. Prema procjenama organizatora, rezultat bi trebao biti smanjenje broja djece koja napuštaju školovanje.\n“Škole imaju svoje baze podataka, ali ne postoji veza među njima. Nama ne znači mnogo ako Odjeljenje za obrazovanje ili škole imaju svoju bazu podataka. Bitno je da te podatke mogu, preko ključnih pokazatelja, da podijele sa Centrom za socijalni rad, policijom ili Centrom za mentalno zdravlje. Plan je da sve institucije koje se bave djecom, budu uključene u projekat”, kazao je Božidar Jović, predsjednik Udruženja “Demos”\nIz “Demosa” su dodali da će svi podaci biti u potpunosti zaštićeni, te da će samo Centar za socijalni rad i Odjeljenje za obrazovanje imati pristup svim informacijama koje prikupljaju škole, a ostali učesnici prema svojim ciljnim grupama.\nNa kraju su naglasili važnost uvezvanja svih institucija kako bi smanjili sve prisutnije napuštanje školovanja kako na području Brčko distrikta, tako i u cijeloj BiH.


Kraj i početak - SDCafe.rs\nHome\tInfoČitaoci pišu\tKraj i početak\nMijatović prilazi, šutira sa penala, Van der Sar je savladan ali lopta udara u prečku i odbija se, činilo mi se tada, u Jugoslaviju! Mislio sam toga dana da gore ne može biti, ipak to je bio poslednji svetli trenutak našeg fudbala, šansa da se zasluženo pobedi velika Holandija. Još od Deje, Piksija, Mijata nismo imali respektabilnu reprezentaciju, u međuvremenu smo postali Srbija pa je naš ponos pomislio kako ćemo sad pokazati ko smo i šta smo. Ništa se nije dogodilo osim nove generacije,koja je pokazala da možda ipak znamo da igramo fudbal!\nI taman kad smo se ohladili od uspeha naših mlađih selekcija (vicešampioni ep21 2004., četvrto mesto ep21 2006., vicešampioni ep21 2007. ), i prežalili novu generaciju seniora, izgubili veru u njih, a to su upravo ti mladi fudbaleri koji su postizali prethodno navedene rezultate, taman kad smo sve to svarili stigli su novi uspesi MLADIH selekcija. Ovog puta zlatno odličije na prvenstvu evrope do 19 god. 2013. i kruna generacije, zlato na prvenstvu sveta za igrače do 20 god. 2015. Rodila se nova nada da od srpskog fudbala može biti nešto. Ipak za vreme uspeha mladih selekcija seniori su uspeli da ispadnu iz svih kvalifikacija, doduše plasirali su se u Južnu Afriku ali su tamo pokazali svoje pravo lice ,koliko se sećam ispijajući pivo u hotelu i pušeći gde god stignu jer jelte oni su ipak pobedili Nemce! Shodno prethodnim događajima seniori nas ni ovog puta "nisu" razočarali, prošli su onako kako su nas navikli! Samo što je sada posebno bolelo, ispali smo od Albanije jer su oni pametniji igrači od nas. Moze li išta više boleti prosečnog Srbina od svesti da je Albanac pametniji od njega? Tesko,čak ni pobeda u gostima ne može to sprati! Neki od Nas će reći i da je UEFA kriva!, ona je svakako naklonjena njima, ali koje evropsko i svetsko telo nije?!? Zar da nam to bude izgovor? Spremni smo odmah da zaboravimo kako smo izgubili od Danske dva puta, pa od Portugala dva puta, sramno odigrali nerešeno protiv Jermenije..ali nismo spremni da priznamo da naš fudbal tone! Možda nam uspesi mladih ne daju to, oni nam hrane ponos i sujetu, možda je u pitanju i činjenica da je to najpopularniji sport na ovim prostorima i da bi svi voleli da se raduju nekom svom u evropskim i svetskim, klupskim i reprezentativnim takmičenjima. Često se čuje "zašto toliko ginemo za taj fudbal, a odbojku, vaterpolo.. niko ne j… ni 2%". Mislim da većina nas muškaraca najviše voli da igra fudbal, i da to nije zavisno od uspeha profesionalnih sportista, jednostavno je tako. Možda ima nešto u tome kako su nas vaspitavali ili su geni u pitanju, ono što je sigurno je da volimo mi i druge sportove, inače ne bismo bili tu gde jesmo u njima. Ali "fudbal je najveće merilo nečije sposobnosti", tako veći deo nas muškaraca to shvata, ustvari dečaci u nama. Sada je možda malo jasnije zašto nam neuspeh tako teško pada. Ne bih da pišem o tome kako rešiti bilo koji problem u Srpskom fudbalu, jer i nisam sposoban za to, ipak želim povući paralelu između uspeha mladih i neuspeha matorih. Meni se čini da kod nas sve funkcioniše dok god smo klinci, tj. dok smo neizgrađene ličnosti kojima ekipni duh znači najviše jer je veći od njih samih, ipak čim porastemo srazmerno naraste i sujeta, i onda taj tim nije više veći od individue, jerbo je taj individualac bio "najbolji igrač premijer lige meseca" linburga, "kapiten je Mančestera", "nezamenljivi šraf Čelzija", "prva violina CSKA"..\nNajveći krivac za takvo ponašanje, pored našeg mentaliteta, mora biti uprava reprezentacije, tj. nepostojanje čvrste ruke, autoriteta u fudbalskom savezu. Ovom prilikom ne bih o "gospodinu" predsedniku jer je on najveće m… u ovoj državi, ponekad sam slobodan da mislim da mu imenjak možda opšti sa ženom , ili da je prvom među jednakima pozajmio neke pare, možda ovom sitnom za stanove u Bugarskoj, nešto od toga mora biti jer nas dotični sve drži za potomstvo a mi ćutimo! Dakle pored njih nekoliko, ima neke krivice i u trenerima! Mister Siniša je pokušao biti Jack tako što je insistirao na nacionalizmu, hteo je da probudi stari dobri inat koji nas je vodio do uspeha 90tih, doduše više u drugim sportovima nego u fudbalu, nije uspeo, jer tatktički taj čovek nije još dostigao potrebno znanje za velike rezultate. Advokat je brže bolje pobegao što je bilo dobro za nas, samo bi nam uzeo pare a ništa se ne bi desilo. Jedini pravi bio je onaj koji nas je poslednji vodio na veliko takmičenje, tako je, gospodin Radomir Antić. Ni on taktički nije dobro stajao ali je uspeo čvrstom rukom da zadrži hladne glave, na našu žalost samo do velikog takmičenja, tamo su kočnice popustile i veličina nasih fudbalera je probila autoritet Antića! Oterali smo ga!, i trebalo je, najvažnije je bilo ostati fokusiran na svetskom prvenstvu a on je tu podbacio, međutim tada je trebao otići i predsednik, onda bi efekat bio potpun. Ostale koji su prošli kroz reprezentaciju nije vredno pominjati, dovoljno je reći da su bili "njegovi" ljudi.\nPored loše reprezentacije tu su i loši klubovi, sa još lošijom infrastrukturom. To su po svemu sudeći trening kampovi određenih menadžera, koji služe za promociju njihovih investicija.\nPred novim smo kvalifikacionim ciklusom, većina nas se nada da će Tomislav otići i da će doći neki savesno nezavisni predsednik, koji će iskoristiti pobednički duh mladih i nikad lakšu grupu(što se moglo reći i za ovu, koju smo završili sa 4 boda). Do tada možete na predstojećem prvenstvu Evrope da: navijate za fudbalski stil koji volite, skupljate sličice stranih fudbalera, budete ponosni na ekipu Srbije(Milorad Mažić i njegovi pomoćnici) na prvenstvu evrope!\nMargaret Tačer postala “Gvozdena lejdi” u Smederevu?\nVrbovac opet bez vode!\nKlarin priručnik za korišćenje srpskih žena


Han: Članstvo u EU ne zahtjeva samo vladavinu\nFoto: Tanjug/AP | Han: Članstvo u EU ne zahtjeva samo vladavinu\nBeta 27.08.2018 15:42\nEvropski komesar za politiku proširenja Johanes Han rekao je danas na neformalnom sastanku premijera Zapadnog Balkana u Draču da članstvo u EU zahtjeva više od, iako veoma važne, vladavine prava, odnosno i podsticaj rastu, zaposlenosti i prosperitetu.\n"Potreban nam je podsticaj rastu, zapošljavanju i prosperitetu za region na putu ka članstvu to će biti odlučujuće da ubedi vaše građane, kao i one u današnjoj EU, da je naša zajednička ambicija članstva u EU dobitna (za obje strane)", rekao je Han, objavila je Evropska komisija.\nPrema Hanovim riječima, regionalni ekonomski prostor (REA) je ključan za taj cilj, što potkrepljuje izvještaj Saveta za regionalnu saradnju (RCC) po kome je u posljednjih pet godina, što je period koji odgovara naporima da se razvije regionalna integracija, otvoreno više od 800.000 radnih mjesta.\n"Ako trgovina izmedju Evrope i šestorke sa Zapadnog Balkana, koja sada vredi 46 milijardi evra godišnje, može da se udvostruči, zašto to isto ne može da se desi u trgovini između zemalja regiona", zapitao se Han.\nKako navodi AP, premijerka Srbije Ana Brnabić i predsjedavajući Savjeta ministara BiH Denis Zvizdić nisu u Draču a sastanku prisustvuju visoki zvaničnici vlada dviju zemalja. Vlada Makedonije je saopštila da premijer Zoran Zaev nije otputovao u Drač zbog lošeg vremena.\nU Draču je i prošle godine održan sličan sastanak zapadnobalkanske šestorke Srbije, Bosne i Hercegovine, Crne Gore, Makedonije, Kosova i Albanije.\nJohanes Han Evropska komisija


ICT Hub priručnik za inovacije - eHUB\nICT Hub priručnik za inovacije\nPromena paradigme u upravljanju inovacijama\nJedna od najdramatičnijih promena za kompanije se desila upravo na polju inoviranja. Kako globalno, dinamično i konkurentsko okruženje od kompanija zahteva da više i brže inoviraju, inovacije su postale osnovni kriterijum po kome je moguće proceniti koliko dobro kompanija posluje i kako će to činiti u budućnosti. Inovacije su kritičan element koji određuje poslovni rast […]\nInovacioni paradoks velikih kompanija\nŽeleli mi to ili ne, svet se menja neverovatnom brzinom! Kao kompanija, koliko god da je vaše poslovanje danas uspešno, pod rizikom ste da nećete dovoljno brzo reagovati i adaptirati se na promene koje su sve učestalije, intenzivnije i koje dolaze iz svih segmenata vašeg okruženja. Što ste uspešniji, više ste fokusirani na postizanje dodatne […]\nU prethodnim tekstovima, jasno je predstavljen fenomen uticaja novih tehnologija na poslovanje kompanija, kao i neodrživost tradicionalnog pristupa menadžmentu u uslovima kada su promene u eksternom okruženju mnogo brže i dinamičnije nego one koje se dešavaju unutar same organizacije. U takvim okolnostima, osnovni postulati tradicionalnog menadžmenta koji se izučavaju na poslovnim školama i MBA studijama, […]\nProcesi i metrike za upravljanje inovacijama\nProces inoviranja i upravljanja inovacijama je u mnogim kompanijama nov, nekad (ne)prilagođen, a često i ambivalentan. Za veliki broj radnih organizacija, to je povremena aktivnost ili novonastala želja, a učiniti da postane uređen set praksi koje mogu da se ponavljaju, umnožavaju ili razvijaju je potpuno drugačiji nivo funkcionisanja u markiranim poslovnim okvirima – i to […]


Junker o Zapadnom Balkanu | N1 Srbija 2\n|12.09.2018. |10:25 >11:49\nIzvor: Tanjug / AP, Jean-Francois Badias\n"Evropska unija je garant mira na kontinentu mira. Kontinentu koji uživa u miru zahvaljujući Evropskoj uniji. Stoga pokažimo veće poštovanje prema Evropskoj uniji. Spasimo njen imidž. Branimo naš način života, naš način postojanja", rekao je Junker.\nEvropska unija je snaga sa kojom treba računati, rekao je Junker i dodao da su neki bili iznenađeni njegovim dogovorom s američkim predsednikom Donaldom Trampom, ali da ne treba biti iznenađen jer "Evropa uspeva kad govori jednim glasom".\nŽan-Klod Junker kaže da je potrebno da Evropska unija bude jedinstvena i jaka, naglašavajući da tako jedinstvene zemlje članice mogu da urade mnogo.\n"Današnjem svetu je potrebna jaka, ujedinjena Evropa. Evropa koja radi za mir, trgovinske sporazume, stabilne monetarne aranžmane, iako su drugi na drugim mestima naklonjeniji da pribegnu trgovinskoj ili monetarnom ratovanju" rekao je Junker.\nJunker je rekao da geopolitička situacija pokazuje da je sada vreme Evrope, da je došlo je vreme za evropski suverenitet, i da Evropa treba da postane suvereniji akter u međunarodnim odnosima.\nJunker je rekao da EU mora da ojača svoj kapacitet da govori u jednom glasu u spoljnoj politici i ponovo predložio da se usvoji glasanje kvalifikovane većine u pitanjima spoljne politike. On je rekao da je Evropa u velikoj meri okrenula list ekonomskoj i finansijskoj krizi koja je došla spolja, ali je duboko pogodila, da je otvoreno gotovo 12 miliona novih radnih mesta od 2014.\nOsvrćući se na Bregzit on je pozdravio predlog britanske premijerke Tereze Mej da se razviju nova partnerstva između Velike Britanije i EU posle Bregzita. Junker je rekao da posle odlaska Britanije iz EU marta 2019. godine Velika Britanija nikad neće biti obična treća zemlja za Uniju, da će uvek biti njen vrlo bliski sused i partner.\nPredsednik Evropske komisije takođe je govorio o Africi naglašavajući da EU želi da izgradi novo partnerstvo s tim kontinentom. Ukazao je da će taj novi savez za investicije i zapošljavanje omogućiti otvaranje 10 miliona radnih mesta u Africi tokom narednih pet godina.\nTagovi: Žan Klod Junker , EU , Zapadni Balkan